
Potaknuta ljubavlju Crkva se brine da prenese 
budućim kršćanskim naraštajima, bez da izgubi i 
najmanji dio, vjeru i nauk o Euharistijskom 
Otajstvu. Nema opasnosti da se pretjera u brizi za 
ovo otajstvo jer u ovom Sakramentu je sažeto 
cjelovito otajstvo našeg spasenja. Predraga braćo i 
sestre podimo u školu svetaca, velikih učitelja 
istinske euharistijske pobožnosti. Kod njih 
euharistijska teologija zadobiva svu čar 
proživljenoga, očarava nas i da tako kažemo 
užiže nas. Iznad svega slušajmo Presvetu Mariju, u 
kojoj euharistijsko otajstvo više nego u bilo kome 
drugom se pokazuje kao otajstvo svijetla. 
Gledajući nju spoznajemo snagu preobrazbe koju 
ima Euharistija. U njoj vidimo svijet obnovljen u 
ljubavi. Promatrajući je uznesenu dušom i tijelom 
na Nebo, vidimo dio novog Neba i nove zemlje 
kako se otvaraju našim očima s drugim Isusovim 
dolaskom. Euharistija ovdje na zemlji je njihov 
zalog i na neki način anticipacija. Dođi, 
Gospodine Isuse. (Otk 22, 20) 


Papa Ivan Pavao II 


POHODI PRESVETOM OLTARSKOM SAKRAMENTU 
I PRESVETOJ MARIJI 


(Tekst sv. Alfonsa počinje posvetom) 
Mariji uvijek Bezgrešnoj Djevici, Majci Božjoj 


Presveta moja Kraljice, želeći napisati ovu moju sirotu knjižicu, koja 
govori o ljubavi prema tvome Sinu, ne znam kome bi je bilo bolje 
posveti do li Tebi, predraga moja Majko, koja ga među svim stvoren- 
jima najviše ljubiš. Ovim mojim malim prinosom koji Ti prikazujem, 
a kojeg sam napisao jedino s ciljem da se duše više zaljube u Isusa 
Krista, želim počastiti tvoje Srce koje toliko želi vidjeti kako svi ljube 
Isusa koliko On to zaslužuje. Knjižicu takva kakva jest tebi posveću- 
jem; primi je štiti, ne da bi ljudi mene hvalili, nego da oni koji je budu 
čitali ubuduće odgovore većim čašćenjem i ljubavlju na nježnu i preo- 
bilnu ljubav koju nam je naš najslađi Spasitelj htio iskazati po svojoj 
Muci i ustanovljenju Presvetog Oltarskog Sakramenta. Polažem 
knjižicu pred tvoje noge i molim Te prihvati kao svojinu i dar i 
darovatelja koji je već odavno u tebe položio sve svoje nade i sretan 
želi i nada se uvijek zvati se tvojim, najdraža Gospo. 

Najodaniji, iako najslabiji sluga Alfons de Liguori, Družbe presve- 
tog Otkupitelja. 


Poštovani čitatelju 


Poštovani čitatelju, molim te ne prezri ovu knjižicu koju sam tako 
jednostavno napisao, jer smatram da će tako više koristiti pobožnosti 
vjernika. Molim te zatim da me preporučiš Presvetom Oltarskom 
Sakramentu, bilo da sam živ ili već pokojan, svaki puta kada je budeš 
koristio kod pohoda Presvetom Oitarskom Sakramentu. Ja obećavam 
da ću moliti pod Misom za sve one koji mi iskažu ovu ljubav. 


Uvod pohoda Presvetom Sakramentu 


Sveta vjera nas uči da smo dužni vjerovati da je u posvećenoj Hostiji 
uistinu prisutan Isus Krist pod prilikama kruha. Trebamo također 
shvatiti da On ostaje na našim oltarima kao na prijestolju ljubavi i 
milosrđa kako bi nas obasuo milostima i tako skriven ostao s nama dan 
i noć da bi pokazao koliko nas ljubi. Crkva je htjela ustanoviti svetkov- 
inu Presvetog Tijela i Krvi Kristove sa svečanim slavljenjem osmine, 
procesijama i izlaganjem Presvetoga kako bi ga vjernici častili, zah- 
valjivali i iskazivali mu ljubav, prepoznali Isusovu prisutnost u 
Sakramentu Oltara i klanjali se Isusovoj prisutnosti punoj ljubavi. 

O Bože moj, koliko uvređa i prezira je morao i mora svakoga dana 

u ovom Sakramentu trpjeti ljubazni Spasitelj od ljudi kojima za ljubav 
On je ostao na zemlji i na oltarima! Tako se jednog dana Isus požalio 
svojoj dragoj službenici sestri Mariji Margareti Alacoque kako to 
donosi pisac knjige o pobožnosti Srcu Isusovu. Sestra se nalazila pred 
Isusom u Presvetom Sakramentu i [sus joj je pokazao svoje Srce na 
plamenom prijestolju okrunjeno trnjem na križu. Zatim joj je Isus 
rekao: 
" Evo Srca koje je toliko ljubilo ljude, te ništa nije štedjelo sve dok se 
nije iscrpilo i istrošilo da bi im posvjedočilo svoju ljubav. A kao zah- 
valnost Ja od većine primam samo-nezahvalnost, njihovim nepošto- 
vanjem i svetogrđima, njihovom hladnoćom i njihovim prezirom 
kojim me vrijeđaju u ovom Sakramentu ljubavi. A najviše me boli što 
su to srca meni posvećena koja se tako vladaju". 

Isus je kasnije tražio da prvi petak nakon svetkovine Presvetog 
Tijela i Krvi Kristove bude poseban blagdan njegova Presvetog Srca 
kada bi duše koje njega ljube mogle svojim čašćenjem i ljubavlju 
nadoknaditi prezire i uvrede koje su mu nanesene u Presvetom 
Sakramentu Oltara. Isus je obećao velike milosti onima koji će ga tako 
častiti. 

To nam objašnjava prorokove riječi kada kaže da Gospodin nalazi 
svoju radost u druženju s ljudima (usp. Iz 8, 31) i ne može ih ostaviti 
iako ga oni napuštaju i preziru. To nam još više pokazuje koliko su mili 
Srcu Isusovu oni koji ga često pohode i zadržavaju se s njim u društvu 

u Crkvama gdje je prisutan u Presvetom Sakramentu. Tražio je od sv. 
Marije Magdalene Paciške da ga 33 puta dnevno pohodi u Presvetom 
Sakramentu. Ova njegova ljubljena zaručnica je poslušala. | donosi 
njen životopis da je za vrijeme svakog pohoda nastojala što više prib- 
ližiti se oltaru. Neka posvjedoče i sve one pobožne duše koje se 
zadržavaju pred Presvetim i neka kažu koje darove, nadahnuća i pla- 
men primaju na tom mjestu, neka i drugima donose mir koji kušaju u 
prisutnosti Boga u Euharistiji. 

Sluga Božji otac Ljudevit la Nusa, veliki misionar Sicilije, još od 
djetinjstva je bio jako zaljubljen u Isusa Krista te je izgledalo da zbog 
radosti koju je kušao nije uspijevao odvojiti se od prisutnosti svoga 
dragog Gospodina. Njegov duhovni vođa mu je naložio da iz 
poslušnosti ne ostaje duže od jednoga sata u adoraciji. Njegov živo- 
topisac piše da je na kraju sata bila očigledna sila kojom se prisiljavao 
otac la Nusa kako bi se udaljio iz Isusove prisutnosti. Bilo mu je tako 
žao da je izgledao kao dijete koje je odvojeno od grudi svoje majke kad 
je s najviše želje sisalo mlijeko. Pripovijeda se da je u trenutku kad je 
morao po poslušnosti otići stajao na nogama gledao oltar, te više puta 
ponavljao poklon kao da nije uspijevao ostaviti svoga Gospodina, čija 
mu je tako slatka prisutnost toliko godila. 

Slično i sv. Alojziju Gonzagi je bilo naloženo pod poslušnost da se 
ne zadržava pred Presvetim Sakramentom. Kada je on prolazio pored 
kapelice, budući da je bio privučen slatkom privlačnošću svoga 
Gospodina, udaljavao se s velikim naporom i nježno u ljubavi govorio: 
"Udalji se od mene Gospodine". 1 sv. Franjo Ksaverski je pred sve- 
tohraništem nalazio odmor od tolikih napora u Indiji. Danju je poma- 
gao dušama, a noću se sabirao na molitvu pred Presvetim 
Sakramentom. Isto je činio i sv. Ivan Franjo Regis koji je išao pred sve- 
tohranište noću. Kad bi neki puta našao Crkvu zatvorenu bio je zado- 
voljan da ostane na koljenima pred vratima na ulazu, pa čak i usprkos 
kiše i hladnoće samo da časti, iako s distance svoga Tješitelja u 
Presvetom Sakramentu. 

Sv. Franjo Asiški u svim progonstvima koja je trpio odmah je išao 
povjeriti se Isusu prisutnom u Euharistiji. Pobožnost sv. Vjenceslava 
prema Presvetom Sakramentu je bila jako nježna. Svetac je bio toliko 

zaljubljen u Isusa da je ne samo skupljao pšenicu i brao grožđe svojim 
rukama te pravio hostije i vino da bi ih dijelio za služenje svetih Misa, 
nego je i noću, pa i zimi, pohađao Crkve gdje je bio euharistijski Isus. 
Iz ovih pohoda njegova lijepa duša je crpila tako velike plamene 
ljubavi, da je i na tijelo prenosila toplinu do te mjere, da kad bi zimi 
dodirivao snijeg on bi se topio. Pripovijeda se da je jedne zimske noći 
sluga koji je pratio sveca trpio jako od hladnoće gazeći snijeg nakon 
što su se vraćali s pohoda Presvetom Sakramentu. Sv. Vjenceslav mu 
se smilovao i rekao da ga slijedi koračajući tragovima njegovih stopa, 
i tako se sluga više nije mrznuo. 

U ovoj knjižici ćete čitati i o drugim primjerima gorljivih duša 
zaljubljenih u Boga koje su se zadržavale pred Presvetim. Tako ćete 
vidjeti da su svi sveti bili zaljubljeni u ovu slatku pobožnost jer na 
zemlji nema ljepše radosti r ljupkijeg blaga od Isusa u Presvetom 
Sakramentu. 

Uistinu među svim pobožnostima klanjanje Isusu u Euharistiji je 
poslije Mise najvažnije, Bogu najdraže, a nama najkorisnije. Pobožna 
dušo, dakle, i ti se počni klanjati Isusu u Presvetom Sakramentu. Ne 
boj se smanjiti razgovore s ljudima da bi se zadržala svaki dan u nekoj 
Crkvi u prisutnosti Isusa Krista u Presvetom Oltarskom Sakramentu. 
Probaj i vidjeti ćeš koja ćeš velika dobročinstva zadobiti. Znaj da će 
vrijeme provedeno pred Presvetim s pobožnošću donijeti ti najviše 
plodova na zemlji, utješiti će te u času smrti i u vječnosti. Znaj da ćeš 
možda više dobiti u četvrt sata provedenim pred Presvetim nego u 
svim drugim pobožnim vježbama toga dana. 

Istina je da Bog na svakom mjestu uslišava molitve onoga tko moli 
jer je sam obećao: Molite i dat će vam se ( Iv 16,24), ali ljubljeni 
učenik nas poučava da Isus onome tko ga pohodi u Presvetom 
Sakramentu daje obilnije milosti. Blaženi Henrik Suzo je smatrao da 
Isus na oltarima više nego inače uslišava molitve vjemika. Gdje, ako 
ne pred Presvetim su svete duše donijele najljepše odluke? 

Želim u ovoj knjižici posvjedočiti, barem iz zahvalnosti prema mom 
euharistijskom Isusu slijedeću istinu: po pobožnosti, iako hladnoj i 
punoj nesavršenosti, i pohodu Presvetom Sakramentu, danas nisam 
više u svijetu u kome sam na moju žalost živio 26 godina. Blaženi vi 


ako se_mognete odijeliti od svijeta prije mene i posvetiti se potpuno 
Bogu koji se sav vama dao! Ponavljam, blaženi vi ne samo u vječnos- 
ti već i u ovom svijetu! Vjerujte mi sve je ludost i ispraznost, proslave, 
kazališta, razgovori, zabave; to su dobra svijeta, ali su puna tmja i 
gorčine, vjerujte onome koji ih je iskusio, pa to još oplakuje. Uvjerite 
se da dušu koja se sa malo sabranosti nalazi pred Presvetim 
Sakramentom, Isus tješi puno većom utjehom nego li to može učiniti 
svijet sa svim svojim slavljima i zabavama. 

O koje li slasti biti pred Svetohraništem s vjerom, s malo nježne 
pobožnosti i u povjerenju razgovarati s Isusom koji je ostao s nama s 
nakanom da čuje i usliša onoga koji ga moli! Koje li radosti moliti ga 
da oprosti uvrede koje smo mu nanijeli! Koje li utjehe prikazati mu 
svoje potrebe s povjerenjem kao što to prijatelj s prijateljem čini, tražiti 
da ga više ljubimo, moliti za milost i vječno spasenje! Kojeg li mira 
moleći u ljubavi našega Gospodina koji na Oltaru moli Vječnoga Oca 
za nas te izgara iz ljubavi prema nama, jer ga sama ljubav zadržava u 
Svetohraništu i čini sretnim da bude tako skriven, nepoznat i prezren 
od nezahvalnika! Ali čemu još služe riječi. Kušajte i vidite (Ps 34,9). 


O pohodu Presvetoj Mariji 


Što se tiče pohoda Presvetoj Mariji poznato je i opće prihvaćeno 
mišljenje sv. Bernarda da Bog sve milosti daje po Mariji. Zbog, toga 
pater Suarez tvrdi da danas opća Crkva smatra da je Marijin zagovor 
ne samo koristan nego i neophodan da bi se zadobile milosti od Boga. 
stavlja u njena usta: Dođite k meni svi koji me žudite i nasitite se mojim 
plodovima (Sir 24, 18). Djevica zatim dodaje: Blago čovjeku koji me 
sluša i bdije svaki dan na mojim vratima (Iz 8, 34). 

Ovim riječima Gospa želi reći: " Blago onome koji ustrajno svaki 
dan dolazi na vrata moga moćnoga zagovora jer će u meni naći život i 
vječno spasenje". Uistinu: Tko nalazi mene nalazi život i stjeće milost 
od Gospodina (iz 8,35). Zbog toga Crkva želi da svi Mariju zovemo 
naša zajednička Nado, pozdravljajući je riječima "Ufanje naše zdra- 
vo". Sv. Bemard koji je zvao Mariju, razlog svake moje nade, govorio 

je: "Tražimo milosti i molimo ih po Mariji". "U protivnom - kaže 
sv.Antun - ako tražimo milost bez njenog zagovora to bi bilo kao da 
bi htjeli letjeti bez krila i ne bi ništa postigli". 

U knjizi oca Auriemma Affeti scambievoli možete pročitati koje bro- 
jne milosti je Majka Božja isprosila onima koji su prakticirali pohodi- 
ti je u Crkvama njoj posvećenima i posebno je častili pred nekom 
slikom. U tim pohodima Gospa je obasula velikim milostima bi. 
Alberta Velikoga, opata Roberta, oca Suareza. Na poseban način im je 
udijelila dar razuma po kome su poslije postali poznati u cijeloj Crkvi 
po svojoj nauci. U istoj knjizi piše i o milosti koju je Gospa isprosila 
bratu Ivanu Berchmansu iz Družbe Isusove, koji je svaki dan običavao 
pohoditi Mariju u kapelici njoj posvećenoj u Rimskom kolegiju. 
Govorio je da se odriče svih zemaljskih ljubavi da bi, poslije Boga, 
najviše ljubio Presvetu Djevicu. On je ispod Gospine sličice zapisao: 
"Neću se smiriti dok ne zadobijem nježnu ljubav prema mojoj 
nebeskoj Majci". 

Marija je isprosila velike milosti i sv. Bernardinu Sijenskom. Još kao 
mladić on je svaki dan išao pohoditi je u njenoj kapelici blizu gradskih 
vrata. Govorio je da mu je Gospa srce uzela, te ju je nazivao svojom 
Ljubljenom, tvrdeći da se nije mogao oduprijeti želji da je često poho- 
di. Po Marijinu zagovoru je zadobio milost da je mogao ostaviti svijet 
i postao velikim svecem i apostolom. 

I vi nastojte svaki dan pohoditi u nekoj Crkvi Presveti Oltarski 
Sakrament i Djevicu Mariju, ili barem molite u kući pred nekom 
njenom slikom. Ako budete vršili ovu pobožnost s ljubavlju i pov- 
jerenjem, budite sigurni da ćete primiti velike milosti od Gospe, koja 
je više nego zahvalna, "koja obično - kako kaže sv. Andrija Kretski - 
uzvraća velikim darovima onome tko joj iskazuje male časti". 

Slatka Marijo, ufanje moje, iko bi ikada mogao tebe zaboraviti? 

O, Kraljice smiluj mi se. 


O duhovnoj pričesti 

Budući da je u svakom pohodu Presvetom Sakramentu predviđena 
i duhovna Pričest dobro je objasniti o čemu se radi i koju vrijednost 

ima. Duhovna pričest, po sv. Tomi se sastoji u gorućoj želji da primi- 
mo euharistijskog Isusa u zagrljaju ljubavi kao da se pričest dogodila. 
Gospodin je sestri Paoli Marresca utemeljiteljici samostana sv. 
Katarine Sijenske_ u Napulju dao shvatiti koliko su mu mile duhovne 
pričesti, te kolike milosti On udjeljuje po ovoj pobožnosti. Pripovijeda 
se u životu sestre Paule da je za vrijeme jednog pohoda vidjela dvije 
dragocjene posude, jednu od zlata, drugu od srebra. Gospodin joj reče 
da u onoj od zlata on čuva njene sakramentalne pričesti, a u onoj od 
srebra duhovne pričesti. 

BI. Ivani od Križa Bog je objavio da po svakoj duhovnoj pričesti 
prima iste milosti kao da se stvamo pričestila. Treba znati da je 
Tridentski koncil dao veliku važnost duhovnoj pričesti i potakao je 
vjernike da je prakticiraju. 1 zbog toga sve pobožne duše često prakti- 
ciraju duhovnu pričest. BI. Agata od Križa je svaki dan 200 puta 
obavljala duhovnu pričest, a otac Petar Fabro, prvi drug sv. Igancija je 
govorio da za dobro se pričestiti je najkorisnije duhovno se pričešći- 
vati. 

One koji žele napredovati u ljubavi prema Isusu Kristu potičemo da 
se kod svakog pohoda duhovno pričeste. Bilo bi dobro u toj prigodi tri 
puta učiniti duhovnu pričest, na početku, u sredini i na kraju molitve. 
Ova pobožnost je jako korisna, puno više nego li se misli, a istovre- 
meno je lagana za obavljanje. BI. Ivana od Križa je govorila da se 
možemo duhovno pričestiti svaki put kad to poželimo a da to drugi ne 
znaju, bez prethodnog posta ili dopuštenja duhovnog vođe. Sve se 
učini samim činom ljubavi. 


Molitva Isusu u Presvetom Sakramentu na početku pohoda 
( Sv. Alfons preporuča moliti ovu molitvu na početku svakog poho- 
da) 


Moj Gospodine Isuse Kriste, koji toliko ljubiš ljude i ostaješ dan i 
noć pun ljubavi i nježnosti u Presvetom Sakramentu čekajući, ljubeći 
i prihvaćajući sve koji dolaze da Te pohode. Ja vjerujem da si prisutan 
u Euharistiji, klanjam Ti se iz dubine moga ništavila, zahvaljujem Ti 
za milosti koje si mi udijelio, posebno jer si ušao u moju dušu, dao mi 


za odvjetnicu tvoju Presvetu Majku Mariju i pozvao me u ovu Crkvu. 
Danas želim častiti tvoje Srce toliko zaljubljeno u stvorenja i zahvali- 
ti Ti za veliki dar Euharistije, kao naknadu za sve uvrede koje Ti 
nanose tvoji neprijatelji u ovom Sakramentu, a na kraju kao zadnji 
razlog mog pozdrava, ovim pohodom želim Ti se klanjati na svim 
mjestima na zemlji gdje si prisutan pod prilikama Svetoga Kruha, 
popotovu gdje si najviše zapušten i sam. 

Isuse moj, ljubim Te svim srcem i kajem se što sam toliko puta u 
prošlosti uvrijedio tvoju beskrajnu dobrotu. Obećavam s tvojom 
milošću da te više neću vrijeđati, i sada bijedan kakav jesam, potfuno 
se Tebi posvećujem. Odričem se svoje volje i Tebi je predajem, 
posvećujem Ti sve svoje ljubavi, želje i sve što posjedujem. Od danas 
čini sa mnom i svim stvarima koje mi pripadaju sve što želiš. Molim 
Te samo mi udijeli tvoju svetu ljubav, ustrajnost do kraja i savršenu 
poslušnost tvojoj volji. Preporučujem Ti duše iz Čistilišta, pogotovu 
one koje su bile više pobožne Presvetom Sakramentu i tvojoj Svetoj 
Majci. Preporučam Ti jadne grešnike, i na kraju ljubljeni moj 
Spasitelju, sjedini sve moje želje sa željama tvoga ljubljenoga Srca, te 
ih tako sjedinjene prikaži vječnom Ocu kojega molim u tvoje ime da 
ih prihvati i usliša. Amen. 


Molitva za duhovnu pričest 


Isuse moj, vjerujem da si prisutan u Presvetom Sakramentu. Ljubim 
Te iznad svega i želim u mojoj duši. Budući da Te sada ne mogu prim- 
iti po svetoj Pričesti duhovno barem dođi u moje srce. Kao da si došao, 
grlim Te i sjedinjujem se s tobom. Ne dopusti da se nikada udaljim od 
Tebe. Amen. 

Kratki oblik: Isuse moj vjerujem da si prisutan u Presvetom 
Sakramentu. Ljubim Te iznad svega i želim u mojoj duši. Grlim Te, ne 
udaljavaj se više od mene. Amen. 

Molitve koje možemo moliti vrijeme pohoda Isusu u 
Presvetom Sakramentu 


(Sv. Alfons donosi nekoliko molitava koje možemo moliti za vrijeme 
klanjanja. Sam kaže da se mogu moliti i Lauretanske litanije. To je 
samo jedan prijedlog, a mi možemo moliti i bilo koje druge molitve 
koje su u crkvenome duhu. U našem izdanju Pobožnost Presvetom 
Oltarskom Sakramentu imate cijelu zbirku svetačkih molitava, 
uključujući one sv. Alfonza koje su prikladne za tu svrhu). 


Dušo moja oživi vjeru i povjerenje. U prisutnosti si beskrajnog 
veličanstva tvoga Boga koji je iz ljubavi prema tebi sišao s nebesa, 
postao čovjekom, htio umrijeti na križu da bi te spasio, a sada se nalazi. 
tu u Presvetom Sakramentu sama ljubav kako bi te slušao i udijelio ti 
milosti za koje ga moliš. Govori mu, dakle, reci mu: 


1. Čin vjere i klanjanja: Bože moj, jer Ti koji si nepogrešiva isti- 
na, si objavio vjerujem sve što me uči sveta Crkva. Vjerujem da si 
Stvoritelj i Gospodar Neba i Zemlje, koji u vječnosti nagrađuješ 
pravednike u Raju a kažnjavaš grešnike u Paklu. Vjerujem da si jedan 
Bog u tri osobe, Otac, Sin i Duh Sveti. Vjerujem Sine Božji da si se 
utjelovio i postao čovjekom u krilu Djevice Marije, da si umro razapet 
za naše spasenje, te da si ostao prisutan u Presvetom Oltarskom 
Sakramentu kako bi nas hranio svojim Tijelom po svetoj Pričesti i da 
bi uslišao naše prošnje kada Ti se dođemo klanjati. 

Ja, bijedni grešnik, nedostojan da pristupim tvome licu, dostojan 
jedino Pakla koji sam više puta zaslužio, padam ničice pred tvojim 
nogama, klanjam Ti se beskrajno Veličanstvo i sjedmjujem se sa klan- 
janjem koje Ti u ovom času u Nebu iskazuju anđeli, sveti i Presveta 
Djevica Marija. 


2. Čin nade: Dragi moj Otkupitelju ufam se u tvoja obećanja budući 
da si vjeran, moćan i milosrdan, po zaslugama tvoje Muke nadam se 
zadobiti oproštenje mojih grijeha i ustrajnost u milosti do smrti. Po 

tvome milosrđu nadam se doći u Raj gledati Te i vječno ljubiti. 

3. Čin ljubavi: Bože moj budući da si beskrajno Dobro, dostojan 
beskrajne ljubavi, ljubim Te svim srcem više od svega. Htio bi da Te 
svi ljudi na zemlji ljube koliko Ti to zaslužuješ. Sretan sam jer si i biti 
ćeš zauvijek beskrajno blažen. 


4. Čin pokajanja i odluke: Ljubljeni moj Otkupitelju, da sam sve 
ostavio zbog Tebe i živio cjeli život u pustinji, i da sam na kraju umro 
u mukama Tebi za ljubav, sve to bi bila mala stvar u odnosu na tvoju 
gorku smrt koju si Ti moj Bože htio pretrpjeti zbog mene. A kako sam 
prema Tebi postupao u prošlosti? Umjesto da sam Te ljubio, uzvratio 
sam Ti nezahvalnošću, toliko puta sam Te uvrijedio, nezahvalan okren- 
uo Ti leđa prezirući tvoju milost i ljubav. Isuse moj, beskrajna dobro- 
to, kajem se i žao mi je iz svega srca što sam Te uvrijedio. O da sam 
prije umro nego li Te uvrijedio! Mrzim sve svoje grijehe kojima sam 
Te uvrijedio. 

Gospodine moj, obećavam i odlučujem da ću radije umrijeti nego li 
više uvrijediti, istovremeno odlučujem primati svete sakramente za 
vrijeme života i na samrti. Beskrajno dobro, želim se zauzeti cijelim 
svojim životom što mi preostaje, bio on kratak ili dug, i ljubiti te, moje 
jedino dobro, ljupkije od svakog drugog dobra. Bože moje duše, čemu 
služe ova moja obećanja ako mi Ti ne pomogneš? Bez tvoje pomoći 
izdati ću Te više nego u prošlosti. Po zaslugama tvoje Muke molim Te 
i ufam se zadobiti milost svete ustrajnosti. Molim Te ne dopusti da se 
više od Tebe odijelim. Daj da radije umrem nego li padnem ponovno 
u grijeh. Amen. 


5. Čin zahvale: Isuse moj, zahvaljujem Ti za sve milosti koje si mi 
udijelio: stvorio si me, otkupio svojom krvlju, učinio kršćaninom po 
svetom Krštenju, i kad sam bio daleko od Tebe dugo si me podnosio. 
Da sam umro u tom periodu mog života, jadan bih završio u Paklu, 
Bože moj zauvijek bi bio izgubljen i ne bi Te mogao više ljubiti. 

Zahvaljujem Ti da si me s toliko strpljenja podnosio i u svom 
velikom milosrđu sve mi oprostio. Posebno Ti zahvaljujem što si ostao 
u Presvetom Sakramentu, što si se toliko puta meni dao i postao moja 


14 


hrana u svetoj Pričesti, te što si me pripustio u svoju prisutnost. 
Zahvaljujem Ti za sve i obećavam da ću Ti bolje zahvaljivati u 
vječnosti, gdje se nadam zauvijek pjevati i slaviti tvoje milosrđe. 
Amen. 


6. Čin prikazanja: Isuse, zbog mene si htio iskrvariti i umrijeti 
ponižen na sramotnom stratištu. Čime ti mogu uzvratiti za toliku 
ljubav? Mogu ti samo prikazati samoga sebe. Da moj Gospodine, 
prikazujem Ti se i potpuno Tebi posvećujem. Dajem Ti moju dušu, 
moje tijelo i moju volju. Čini sa mnom ono što Ti želiš. Daj da Te lju- 
bim uvijek u ovom i drugom životu. Raspolaži sa mnom i sa svime što 
mi pripada sada i vječnosti kako Ti hoćeš. Kaži mi što želiš, da bi ja uz 
pomoć tvoje milosti, mogao Tebi ugoditi. Amen. 


7. Prošnje: Gospodine preporučam Ti svetog oca Papu, sve biskupe 
i svećenike, daj im snage da posvete cijeli svijet. Preporučam Ti nev- 
jemike, heretike i sve grešnike, udijeli im svjetlo i volju da ostave gri- 
jeh i potpuno se posvete tvojoj ljubavi, o najveće Dobro. Molim Te za 
sve umiruće, za moje rođake, dobročinitelje i prijatelje, a na poseban 
način Ti preporučam moje neprijatelje, jer mi Ti to zapovijedaš; učini 
ih sretnima i svetima. Molim Te za svete duše u Čistilištu, olakšaj im 
njihove muke i skrati vrijeme njihova progona, neka brzo dođu u Raj 
slaviti Te. 

Euharistijski moj Isuse, molim Te za mene samoga. Po tvojim 
zaslugama, i po prijestolju tvoje ljubavi u ovom Svetohraništu udijeli 
mi veliko pokajanje za oproštenje mojih grijeha kojima sam Te uvrije- 
dio. Udjeli mi svetu poniznost i blagost kako bi mogao sa strpljenjem 
podnositi prezire i progonstva. Daj mi milost mrtvljenja i potpunog 
predanja u tvoju svetu volju, da mogu prihvatiti u miru sve križeve koji 
mi dolaze iz tvojih ruku. Prosvijetli me da spoznam tvoje svete želje, 
daj mi snagu da ih izvršim, daj mi veliko povjerenje u tvoju svetu 
Muku i zaštitu tvoje Majke Marije. 

Udijeli mi veliki dar tvoje svete ljubavi i veliku želju da Te ljubim, 
da budem Tebi po volji, tako da od danas uvijek ponavljam: Bože moj 
samo Tebe hoću i ništa drugo. Daj mi ustrajnost u tvojoj ljubavi sve do 

smrti jer ne želim više izgubiti tvoju milost. Pogotovu Te molim da mi 
pomogneš moliti Te uvijek za svetu ustrajnost, a preporučam se uvijek 
Tebi i tvojoj svetoj Majci, pogotovu kada budem napastovan da Te 
uvrijedim, pomozi mi da uvijek ponavljam: Isuse i Marijo, Isuse i 
Marijo pomozite mi. Vječni Oče zbog ljubavi Isusa tvoga Sina, molim 
Te udijeli mi sve milosti koje sam tražio. Amen. 


8 Molitva Mariji: Velika Kraljice Neba, Presveta i Bezgrešna 
Marijo, ja bijedni grešnik, pozdravljam Te i častim kao Majku moga 
Boga. Ti si najljepša među svim stvorenjima, najsvetija, najljupkija i 
od Boga najviše ljubljena. Gospo moja, poslije Boga najviše Te ljubim 
i htio bi vidjeti kako Te svi ljube. Radujem se beskrajno svim tvojim 
veličinama i zahvaljujem Gospodinu što Te toliko uzvisio. 
Zahvaljujem Tebi Majko moja, za sve milosti koje si mi od Boga 
isprosila u cijelom mom životu. Posvećujem se Tebi u svojstvu trajnog 
sluge i sklanjam se pod tvoj plašt. U Tebe polažem svoje nade. Kraljice 
moja, primi me i ne odbij me, iako to zaslužujem. Znam da si Ti tako 
moćna u Bogu i da Ti On ne odbija ono za što ga zamoliš. 

Majko milosrđa, utočište grešnika u tvoje ruke polažem moju dušu, 
smiluj mi se. Preporuči me svome Sinu i isprosi mi oproštenje grijeha, 
ljubav prema Bogu, svetu ustrajnost kako bi uvijek živio i umro u nje- 
govoj milosti. Iznad svega Te molim udijeli mi milost da se tebi uvi- 
jek utječem, a na poseban način kad ću biti napastovan da uvrijedim 
Boga. Pomozi mi za vrijeme života i na času smrti. Majko moja ufam 
se u Tebe. Bit ću spašen po zaslugama Isusa, tvoga Sina, i po tvome 
zagovoru. Amen, tome se nadam, tako neka bude. Amen. 


Molitva Mariji na kraju Pohoda: Presveta Djevice, Bezgrešna 
moja Majko Marijo, ja najbjedniji od svih grešnika, danas se Tebi 
utječem Majko moga Gospodina, Kraljice svijeta, Zagovomnice, Nado 
Utočište grešnika. Častim Te velika Kraljice i zahvaljujem Ti za sve 
darove koje si mi do sada udijelila, pogotovu što si me oslobodila od 
pakla kojeg sam toliko puta zaslužio. Ljubim Te najljupkija Gospo i iz 
ljubavi koju imam prema Tebi obećavam da ću Ti uvijek služiti i čini- 
ti sve što mogu da Te i drugi ljube. 

U Tebe polažem sve svoje nade i moje spasenje. O Majko milosrđa, 
primi me za tvoga slugu, zakrili me svojim plaštom, i jer si tako moćna 
u Bogu, oslobodi me od svih napasti ili mi isprosi snagu da ih pobi- 
jedim sve do smrti. Majko moja, zbog tvoje ljubavi prema Bogu, 
molim Te uvijek mi pomozi, a posebno u zadnjem času mog života. Ne 
ostavljaj me dok me ne vidiš spašena u Nebu kako Te blagoslivljam i 
slavim tvoje milosrđe u vječnosti. Amen. 


1. Pohod: Voda što izvire za život vječni 
Molitva Presvetom Sakramentu na početku pohoda str. 11 


Razmatranje: Evo izvora svakog dobra: Isus u Presvetom 
Sakramentu. On kaže: Tko je žedan neka dođe k meni neka pije ([v. 
7,37). Ah, kolike vode milosti su sveci crpili iz blagoslovljenog izvo- 
ra Presvetog Sakramenta po kojem Isus dijeli zasluge svoje Muke, kao 
što je to prorok prorekao: S radošću ćete crpsti vodu s izvora spasen- 
ja (Iz 12,3). Kneginja od Ferije, vjerna učenica časnoga patera Avile, 
nakon što je postala klarisa, voljela je dugo i često zadržavati se pred 
Presvetim i zbog toga su je prozvali zaručnica Presvetoga. Kad su je 
pitali što radi tolike sate pred euharistijskim Isusom odgovorila je: "Tu 
bih ostala cijelu vječnost. Zar se tu ne nalazi Božja bit koja je pašnjak 
blaženih, sam dobri Bog? I pitate me što se radi pred njim! Ma što se 
ne radi? Ljubi se, slavi, zahvaljuje, moli. Što radi siromah pred 
bogatašem? Što radi bolesnik pred liječnikom? Što žedan radi na 
izvoru čiste vode? Što gladan radi pred punim stolom"? 

O moj ljupki Isuse, najslađa ljubavi, živote, nado, jedina moja 
ljubavi koliko Te je stajalo ostati s nama u ovom Presvetom Otajstvu! 
Morao si umrijeti da bi mogao ostati na našim oltarima u Euharistiji, a 
koliko si uvreda pretrpio u Presvetom Sakramentu u kojemu nas 
podržavaš svojom prisuinošću! Tvoja ljubav i tvoja želja da Te mi lju- 
bimo je sve pobijedila! Dođi, dakle, uđi u moje srce i zauvijek zatvori 
vrata da ne bi ušlo više nijedno stvorenje i uzelo dio one ljubavi koja 
se samo Tebi treba dati, a koju ja svu želim samo za Tebe. 

Dragi moj Otkupitelju, vladaj nada mnom, samo me Ti posjeduj pot- 

puno. Ako Te ponekada ne slušam, strogo me kazni kako bi ubuduće 


drugog zadovoljstva, nego samo da Tebi ugodim posjećujući Te često 
u Crkvama, zadržavajući se pred Tobom i primajući Te u svetoj 
Pričesti. Tko hoće neka traži druga dobra, ja ljubim i želim samo blago 
tvoje ljubavi. Samo to tražim u podnožju tvojih oltara. Daj da zabo- 
ravim na sebe samoga kako bi se sjećao samo tvoje dobrote. Blaženi 
Serafini, ne zavidim vam na slavi, nego na ljubavi prema vašem i 
mome Bogu; naučite me što trebam činiti kako bi ga ljubio i 
obradovao. Kratki zaziv: Isuse moj samo Tebe želim ljubiti, samo Tebi 
se želim dopasti. 


Molitva za duhovnu pričest str. 12 


Pohod Mariji: (Sv Alfons preporuča na kraju poći pred neku 
Marijinu sliku ili samo usredotočiti pažnju na nju i marijansko razma- 
tranje). Drugi izvor velike sreće za nas je naša Majka Marija, toliko 
bogata dobrima i milostima da nijedan čovjek nije isključen iz njene 
riznice. Uistinu sv. Bemard kaže: "Od njene punine svi smo mi prim- 
ili". Presvetu Mariju je Bog ispunio svakom milošću kako to svjedoče 
riječi arkanđela Gabrijela: Zdravo milosti puna (Lk 1,28). "Ne samo za 
sebe - dodaje sv. Petar Krizolog - nego i za nas. Djevica je primila 
beskrajni dar milosti kako bi osobe njoj pobožne učinila dionicima te 
milosti". Kratki zaziv: Izvore naše radosti moli za nas. 


Molitva Mariji na kraju pohoda str. 16 

2. Pohod: Kruh života 

Molitva Presvetom Sakramentu na početku pohoda str. 11 

Razmatranje: Rekao je netko da je kruh hrana koja se troši blago- 
vanjem i čuva držanjem kroz neko vrijeme. Zato je Isus htio ostati na 


zemlji pod prilikom kruha, ne samo da bude potrošen sjedinjujući se s 
dušom svojih ljubitelja u sv. Pričesti, nego i da se čuva u 

Svetohraništu, nama prisutan, te nas podsjeća na svoju ljubav. 

Sveti Pavao kaže: Poništio je sam sebe uzevši oblik sluge. Ali, što 
moramo reći, vidjevši Ga da uzima oblik kruha? Nijedan jezik nije 
dostatan da može razjasniti veličinu ljubavi koju Isus ima prema 
svakoj duši koja je u milosti. Zato, kada je taj najslađi Zaručnik htio 
otići iz ovog života, da njegova odsutnost ne bi bila uzrok da Ga zab- 
oravimo, ostavio nam je za uspomenu taj Presveti Sakrament, u kojem 
sam boravi, da Ga neprestano imamo pred očima (sv. Petar 
Alkantarski). 

Isuse, budući da si zatvoren u Svetohraništu, zato da slušaš molitve 

jadnika koji dolaze da ih primiš, čuj danas poniznu molbu koju Ti 
upravlja najnezahvalniji grešnik koji živi među ljudima. 
Dolazim raskajan pred tvoje noge, jer sam upoznao zlo koje sam 
učinio, kada sam Te oneraspoložio. Najprije Te molim da mi oprostiš 
što sam Te uvrijedio. Da to barem nisam nikada učinio! Znaš li što još 
želim? 

Budući da sam upoznao tvoju divnu ljupkost, zaljubio sam se u Tebe 
i osjećam golemu želju ljubiti Te i sviđati Ti se; no, nemam snage to 
učiniti ako mi ne pomogneš. 

Upoznaj veliki Gospodine, cijelo Nebo sa svojom velikom moći i 
svojom beskrajnom dobrotom. Dopusti da postanem od velikog bun- 
tovnika protiv Tebe tvoj veliki ljubitelj: možeš to učiniti, poželi to 
učiniti. 

Nadoknadi sve što u meni nedostaje da Te mogu ljubiti, barem toliko 
koliko sam Te uvrijedio. Isuse, ljubim te iznad svega; ljubim Te više 
od svojeg života, moj Bože, moja ljubavi, moje sve. Kratki zaziv: Bože 
moj i sve moje. 


Molitva za duhovnu pričest str. 12 


Pohod Mariji: Dakle pristupajmo s pouzdanjem k prijestolju milosti 
da primimo milosrđe i nađemo milost za pravodobnu pomoć (Heb 
4,16). Sv. Antun kaže da je Marija prijestolje s kojega Bog dijeli sve 
milosti. O najdraža Kraljice koja toliko želiš pomoći grešnicima, evo 
jednog velikog grešnika koji se Tebi utječe, pomozi mi moćno i brzo. 

Kratki zaziv: Jedino utočište grešnika smiluj mi se. 
Molitva Mariji na kraju pohoda str. 16 


3. Pohod: Isusova slast je biti među ljudima 
Molitva Presvetom Sakramentu na početku pohoda str. 11 


Razmatranje: Slast mi je boraviti sa sinovima ljudskim. - Naš Isus 
nije se zadovoljio umrijeti na zemlji iz ljubavi prema nama, nego je i 
poslije smrti htio ostati s nama u Presvetom Sakramentu, izjavljujući 
da među ljudima nalazi svoje uživanje. 

Ljudi (pita se sv. Terezija), kako možete vrijeđati Boga koji kaže da 
mu je užitak biti među vama. [sus uživa biti s nama, a mi ne uživamo 
kada smo s Njim. Osobito mi koji ostajemo u njegovoj palači. 

Kako se smatraju počašćeni podanici kojima Kralj daje mjesto u 
palači! Kraljeva je palača ta kuća gdje stanujemo s Isusom. Znajmo 
biti zahvalni i okoristiti se razgovorom s Isusom. 

Evo me, moj Gospodine i Bože, pred tim oltarom, gdje se Ti 
zadržavaš danju i noću za mene: Ti si izvor svakog dobra. Ti si liječnik 
svakog zla. Ti si blago svakog siromaha, evo danas pred tvojim noga- 
ma jednog grešnika, najsiromašnijeg, najbolesnijeg, koji Te moli 
milost; imaj sućuti sa mnom. 

Nikako ne želim da me poništi moja bijeda, dok Te gledam u tom 
Sakramentu kako si sišao s Neba na Zemlju, samo zato da mi činiš 
dobro. 

Hvala Ti, zahvaljujem Ti, ljubim Te; i ako hoćeš da Te molim za 
neku milost, ja je molim, čuj me: ne želim Te više vrijeđati i molim 
Te daj mi svjetlo i milost kako bih Te ljubio svim svojim silama. 

Gospodine, ljubim Te cijelom svojom dušom, ljubim te svim svojim 
čuvstima. Dopusti da to kažem istinito i da to govorim uvijek u ovom 
životu i svu vječnost. 

Marijo Presveta, sveti moji zaštitnici, blaženi nebeski anđeli, 
pomozite mi ljubiti mojeg najljubljenijeg Boga. Kratki zaziv: Dobri 
pastiru, istinski Kriste, smiluj nam se, hrani nas, brani nas, vodi nas 
vječnim dobrima u zemlju živih. 

Molitva za dukovnu pričest str. 12 


Pohod Mariji: Njezini okovi su odjeća slave (Sir. 6, 29). 
Njezini su lanci spasonosne veze. Pobožnost Mariji je lanac predo- 
dređenja. Molimo našu Gospu da nas sve više steže lancima ljubavi, te 
se pouzdamo u njezinu zaštitu. Kratki zaziv: O slatka, o mila, o blaga 
Djevice. 


Molitva Mariji na kraju Pokoda str. 16 
4. Pohod: Izvor radosti 
Molitva Presvetom Sakramentu na početku pohoda str. 11 


Razmatranje: / nema bola u zajedništvu s Njim, već samo užitak i 
radost (Mudr. 8, 16). Zemaljski prijatelji nalaze toliko zadovoljstva 
međusobno, da troše dane i dane boraveći zajedno. S Isusom u 
Euharistiji dosadno je onome tko Ga ne ljubi. Sveti su nalazili Raj pred 
Presvetim Sakramentom. 

Sv. Terezija je iz Neba rekla jednoj redovnici poslije svoje smrti: Mi 
iz Neba i vi sa Zemlje moramo biti jedno u čistoći i ljubavi; mi uživa- 
jući, a vi trpeći. I ono što mi u Nebu radimo sa božanskom biti, vi 
morate raditi na zemlji sa Presvetim Sakramentom. 

Evo našega raja na zemlji: Presveti Sakrament. 

Neokaljano i žrtvovano Janje na križu za nas; sjeti se da sam jedna 
od onih duša, koju si otkupio tolikim bolima i svojom smrću. Budi 
moj, i ne daj da Te ikada izgubim, jer si se darovao meni i daješ se 
svaki dan žrtvujući se za nas na oltarima. Dozvoli da budem sav tvoj. 
Darujem sebe Tebi i učini sa mnom što želiš. Darujem Ti svoju volju. 
priveži je slatkim vezama svoje ljubavi, da bude vječna ropkinja tvoje 
najsvetije volje. Neću više živjeti da udovoljavam svojim željama, 
nego da zadovoljim tvoju dobrotu. 

Uništi u meni sve što Ti se ne sviđa, udijeli mi milost da se želim 
svidjeti jedino Tebi, da želim samo ono što i Ti. Ljubim Te Gospodine 

svim srcem, jer si toga itekako dostojan. Htio bih umrijeti iz ljubavi 

prema Tebi. Gospodine, primi moju želju i udijeli mi svoju ljubav. 

Kratki zaziv: O, voljo moga Boga, Tebi se potpuno prikazujem. 
Molitva za duhovnu pričest str. 12 


Pohod Mariji: Ja sam Majka lijepe ljubavi, kaže Marija; to znači 
one ljubavi koja čini duše lijepima. Sv. Marija Magdalena Pazzi vid- 
jela je Djevicu Mariju kako hoda dijeleći slatku tekućinu, a to bijaše 
božanska ljubav. Taj se dar dijeli samo po Mariji, tražimo ga od Nje. 
Kratki zaziv: Majko moja, nado moja, učini da budem sav [susov. 


Molitva Mariji na kraju pohoda str. 16 
5. Pohod: | nastanio se među nama 
Molitva Presvetom Sakramentu na početku pohoda str. 11 


Razmatranje: Vrabac sebi log nalazi - kaže David - i lastavica 
gnjezdašce (usp. Ps 84, 4) a Ti Gospodin nad vojskama pronašao si 
gnijezdo i kuću na zemlji, na Oltaru kako bi Te ljudi našli i Ti bio s 
njima. Gospodine treba priznati da si toliko zaljubljen u ljude da koris- 
tiš sve načine kako bi te oni ljubili. Ljubljeni moj Isuse, daj da i mi 
budemo zaljubljeni u Tebe; nije pravedno da hladno ljubimo Boga koji 
nas je ljubio s tolikom nježnošću. Privuci nas slatkim vezama svoje 
ljubavi, daj da upoznamo velike razloge zbog kojih si dostojan da 
budeš ljubljen. 

O uzvišenosti, o beskrajna Dobroto, Ti toliko ljubiš ljude i toliko si 
učinio da bi Te oni uzljubili, pa kako je moguće da Te samo mali broj 
njih ljubi? Ne želim više biti u broju nezahvalnika. Odlučio sam ljubiti 
Te koliko više mogu i ne ljubiti ništa drugo izvan Tebe. Ti to 
zaslužuješ, to tražiš od mene s toliko skrbi da Ti želim udovoljiti. O 
Bože molim Te po zaslugama tvoje Muke daj da Ti moja duša potpuno 
ugodi, toliko se tome nadam. Daj zemaljska dobra onima koji ih žele. 
jer ja tražim i želim samo veliko blago tvoje ljubavi. Ljubim Te moj 
Isuse, ljubim Te beskrajna Dobroto. Ti si sve moje bogatstvo, moja 

radost i ljubav. Kratki zaziv: Isuse moj Ti si se cio meni dao i ja se sav 
tebi predajem. 
Molitva za duhovnu pričest str. 12 


Pohod Mariji: Gospe moja, sv. Berard te naziva Zavodnicom srda- 
ca. On kaže da tvojom ljepotom i dobrotom kradeš srca. Molim Te, 
uzmi i moje srce, moju volju, Tebi ih potpuno predajem kako bi ih 
sjedinjene sa svojima mogla prikazati Bogu. Kratki zaziv: Ljubljena 
Marijo, moli za mene. 


Molitva Mariji na kraju pohoda str. 16 
6. Pohod: Predmet ljudskih čežnji 
Molitva Presvetom Sakramentu na početku pohoda str. 11 


Razmatranje: Gdje je vaše blago. ondje je i srce vaše - riječi 
Isusove, da pokaže gdje je nečija ljubav. Zato sveci, koje cijenimo, 
nisu imali drugog blaga doli Isusa Krista; u Presvetom Sakramentu 
bilo je njihovo srce i sva njihova ljubav. 

Ljubljeni Isuse u Sakramentu, koji si iz ljubavi prema meni dan i noć 
zatvoren u Svetohraništu, privuci, molim Te, čitavo moje srce, da misli 
samo na Tebe, samo Tebe ljubi, traži i pouzdaje se u Tebe. Učini to po 
zaslugama svoje Majke ... 

Gospodine u Hostiji, božanska ljubavi, kako su dražesni pronalasci 
tvoje ljubavi, da privučeš duše kako bi Te ljubile! Vječna Riječi, posta- 
la čovjekom, nisi se zadovoljio umrijeti za nas. Dao si nam još taj 
Sakrament za društvo, kao hranu i jamstvo Raja. 

Pojavio si se među nama, sada kao djetešce u staji, sada kao siro- 
mašak u radionici, sada kao kruh na oltaru. Da li si mogao više pron- 
aći da budeš ljubljen? O beskrajna Ljubavi, kada ću početi uzvraćati 
toliko profinjenoj ljubavi? 

Gospodine, ne želim živjeti, osim da ljubim samo Tebe. Čemu služi 
moj život, ako ga čitava ne potrošim u ljubavi i sviđanju Tebi, ljubljeni 

Otkupitelju, koji si istrošio sav život za mene? 

I što imam ljubiti, ako ne Tebe koji si sav lijep, sav plemenit, sav 
dobar, sav ljubak? 

Neka živi duša moja samo Tebe da ljubi; neka se rastapa od ljubavi 
na sam spomen tvoje ljubavi, na samo slušanje spominjanja jaslica, 
križa, Euharistije; neka se sva raspali željom činiti velike stvari za 
Tebe Isuse, koji si činio i trpio odviše velike stvari za mene. Kratki 
zaziv: Moj Gospodine, daj da prije nego umrem učinim nešto za Tebe. 


Molitva za duhovnu pričest str. 12 


Pohod Mariji: Kao prekrasna maslina u polju. Ja sam, kaže Marija, 
lijepa maslina, iz koje neprestano istječe ulje milosrđa. Stojim u polju 
da me svi vide i svi se utječu meni. 

Sjeti se, predobrostiva Majko, da se od vijeka nije čulo, da si ikoga 
zapustila koji se utekao pod tvoju zaštitu ... ne želim ja biti prvi nes- 
retnik, koji se Tebi utekao i bio napušten ... Kratki zaziv: Marijo, udi- 
jeli mi milost, da se uvijek Tebi utječem. 


Molitva Mariji na kraju pohoda str. 16 
7. Pohod: Isus je s nama do svršetka svijeta 
Molitva Presvetom Sakramentu na početku pohoda str. 11 


Razmatranje: Evo Ja sam s vama sve do svršetka svijeta. Taj naš 
ljubljeni pastir koji je dao svoj život za ovce, nije htio umirući odijeli- 
ti se od nas. Evo me, kaže On, uvijek s vama: za vas sam ostao na 
Zemlji u Euharistiji. Tu me možete naći kada god zaželite, da vam 
pomognem i tješim vas svojom prisutnošću. Neću vas ostaviti do 
svršetka svijeta, dokle god budete na Zemlji. 

Htio je Zaručnik, kaže sv. Petar Alkantarski, ostaviti svojoj zaručni- 
ci na toj tako dugoj udaljenosti neku pratnju, da ne ostane sama. Zato 
je ostavio Sakrament, u kojem boravi On sam, a On je najbolja pratn- 
ja koju je mogao ostaviti. 

Najplemenitiji Gospodine, najljubljeniji Spasitelju, danas Te 
pohađam na tom oltaru; ali Ti mi uzvraćaš pohod većom ljubavi kada 
dolaziš k meni u svetoj Pričesti. 

Tada nisi samo prisutan, nego me i hraniš; potpuno sjedinjuješ i 

čitav se daješ meni, tako da mogu istinito reći: Isuse, sada si sav moj. 
Ti se daruješ sav meni, da se ja dadem sav Tebi. Ja sam crvić, a Ti si 
Bog. 
Bože ljubavi, kada ću vidjeti da sam stvarno sav tvoj, a ne samo 
riječima? Ti to možeš učiniti. Povećaj u meni povjerenje zaslugama 
svoje Krvi, da odmah postignem tu milost od Tebe, da prije nego 
umrem budem sav tvoj, a ništa više svoj. 

Gospodine, Ti uslišavaš molitve svih, usliši danas moju, jer Te 
uistinu želim ljubiti. Želim to svim silama, želim Te slušati u svemu, 
bez interesa, bez utjehe, bez nagrade. Želim Ti služiti iz ljubavi, jedi- 
no da se svidim tvome Srcu koje me tako strastveno ljubi. Moja nagra- 
da neka bude - da Te ljubim. 

Ljubljeni Sine Vječnoga Oca, osvoji moju slobodu, moju volju, sve 
moje, svega mene i daj me sebi. Ljubim Te, tražim Te. uzdišem za 
Tobom, volim Te. Kratki zaziv: Isuse moj, učini da budem sav tvoj. 


Molitva za duhovnu pričest str. 12 


Pohod Mariji: Najljubljenija Gospo, cijela Te Crkva naziva i poz- 
dravlja: Nado naša. Ti koja si nada svih, budi još i moja. Sav razlog 
moje nade, mojeg ufanja, nazivao Te sv. Bernard i govorio: neka se u 
Tebe uzda koji očajava. 

Tako Ti želim reći još i ja: Majko moja, Ti spašavaš i očajnike, spasi 
i mene. Ti si sva moja nada. Kratki zaziv: Marijo, Majko Božja moli 
Isusa za mene. 


Molitva Mariji na kraju pohoda str. 16 

8. Pohod: Isus nas poziva da mu pristupimo s povjerenjem 
Molitva Presvetom Sakramentu na početku Pohoda str. 11 


Razmatranje: Isus u Presvetom Sakramentu svakoj duši koja ga 
pohodi ponavlja riječi koja je rekla sveta Zaručnica: Ustani dragano 
moja, ljepoto moja i dođi (Pj 2,10). Dušo koja me pohađaš ustani iz 
tvojih bijeda. Ja sam ovdje da te obogatim milostima. Ustani, priđi mi, 
ne boj se mog Veličanstva koje se ponizilo u ovom Sakramentu kako 
bi udaljilo od tebe strah i potaklo te na povjerenje. Dragano moja. nisi 
mi više neprijateljica nego prijateljica, jer me ljubiš i Ja tebe ljubim. 
Ljepoto moja, moja milost te učinila lijepom, dođi, zagrli me, moli s 
povjerenjem sve što želiš. Sv. Tereza je govorila da se veliki Kralj 
slave preobukao uzimajući lik kruha u Euharistiji i prikrio svoje 
veličanstvo, kako bi nas potakao na odvažnost da pristupimo s više 
pouzdanja njegovu Božanskom Srcu. 

Pristupimo dakle [susu s velikim povjerenjem. sjedinimo se s njime 
i molim Ga za milost. Vječna Riječ se utjelovila, postala živim kruhom 
za mene, kolika li me velika radost treba obuzeti znajući da se nalaz- 
im pred Tobom Bože moj, Uzvišenosti i beskrajna Dobroto koja toliko 
ljubiš moju dušu? Duše koje se klanjate Bogu, bilo gdje da ste na Nebu 
ili na zemlji, ljubite Ga i za mene. Marijo, Majko moja, pomozi mi da 
ljubim Isusa. Moj ljubljeni Gospodine budi Ti jedini predmet moje 
ljubavi. Postani Gospodarom moje volje, posjeduj me svega. 
Posvećujem Ti sav moj duh da mislim samo na tvoju dobrotu, 
posvećujem ti moje tijelo da mi pomogne proslaviti Tebe, posvećujem 
Ti moju dušu da bude potpuno tvoja. 

O ljubljeni moje duše, htio bih da svi ljudi upoznaju nježnost tvoje 
ljubavi, te da žive samo da bi Tebe častili, Tebe obradovali kako Ti to 
želiš i zaslužuješ. Da barem ja živim uvijek zaljubljen u tvoju beskra- 
jnu ljepotu. Od danas pa nadalje odlučujem da ću činiti sve što je u 
mojoj moći da budem Tebi po volji. Neću propustiti bilo koju stvar 
koja se Tebi sviđa pa i po cijenu velikog trpljenja ili gubitka mojih 
dobara, pa i moga života, Bit ću blažen ako sve izgubim kako bi Tebe 

posjedovao Bože moj, Blago moje, Ljubavi moja i sve moje! Kratki 
zaziv: Isuse, ljubavi moja uzmi me cijeloga, da budem sav tvoj. 


Molitva za duhovna pričest str. 12 


Pohod Mariji: Tko je neiskusan neka svrati ovamo (Iz 9,4). Marija 
poziva sve malene kojima treba Majka da se njoj uteknu, najnježnijoj 
od svih Majki. Pobožni Nieremberg je govorio: "Ljubav svih majki je 
samo sjena Marijine ljubavi prema svakome od nas". Majko moja, 
Majko moje duše, Ti me ljubiš i želiš moje spasenje više od bilo koga 
drugoga osim Boga, pokaže se uistinu mojom Majkom. Kratki zaziv: 
Majko moja, daj da se uvijek Tebe sjećam. 


Molitva Mariji na kraju pohoda str. 16 
9. Pohod: Izvor svih milosti 
Molitva Presvetom Sakramentu na početku pohoda str. 11 


Razmatranje: Sv. Ivan je vidio Gospodina "opasana zlatnim pasom 
po prsima" (Otk 1,13). Takav je izgled Isusa u Presvetom Oltarskom 
Sakramentu. Njegova prsa su puna milosti koju nam u svom milosrđu 
želi dati. On je s nama kao majka koja želi dojiti dijete. Sluga Božji 
otac Alvarez je vidio Isusa u Euharistiji, s rukama punim milosti koje 
je nastojao dijeliti. Pripovijeda se da kad je sv. Katarina Sijenaska pris- 
tupala Pričesti po žudećoj ljubavi izgledala je kao dijete koje traži prsa 
svoje majke. 

Predragi Jedinorođenče Vječnoga Oca, znam da si najdostojniji biti 
ljubljen. Želim Te ljubiti koliko Ti to zaslužuješ, ili barem koliko to 
može željeti jedna duša. Shvaćam da ja izdajnik, koji sam se toliko 
bunio protiv tvoje ljubavi ne zaslužujem te ljubiti, ne zaslužujem biti u 
tvojoj blizini kao sada u ovoj Crkvi, ali osjećam da Ti tražiš moju 
ljubav jer si zapovjedio: Ljubi Gospodina Boga svim srcem svojim, 
svom dušom svojom i svom snagom svojom (Pr: 6,5). Siguran sam da 
si me ostavio u životu i nisi dopustio da padnem u Pakao upravo zato 

da se potpuno obratim i Tebe ljubim. 

Bože moj jer želiš da Te i ja ljubim evo me, dakle, Tebi se prikazu- 
jem i posvećujem. Ljubim Te Bože moj, sama dobroto. Izabirem Te za 
jedinoga Kralja i Gospodina moga siromašnog srca, Ti ga želiš i ja Ti 
ga predajem. Hladno je i prljavo. ali ako ga prihvatiš znati ćeš ga 
promijeniti. Gospodine moj, pomozi mi, promijeni me. Ne želim više 
živjeti kao u prošlosti, nezahvalan i premalo zaljubljen u tvoju beskra- 
jnu dobrotu koja me toliko ljubi i zaslužuje da ju se beskrajno ljubi. 
Daj da od danas mogu nadoknaditi svu ljubav koju Ti nisam iskazao. 
Kratki zaziv: Bože moj, Bože moj, želim Te ljubiti, želim Te ljubiti, 
želim Te ljubiti... 


Molitva za duhovnu pričest str. 12 


Pohod Mariji: Majka Isusova je u svemu slična svome Sinu jer je 
Majka milosrđa, koja je sretna kada pomaže i tješi grešnike. Toliko je 
velika Gospina želja da udjeli svima milost da Bemardin iz Bustisa 
kaže: "Više želi Ona učiniti ti dobro i obogatiti te milošću nego li ti 
primiti ih". Kratki zaziv: Ufanje naše zdravo. 


Molitva Mariji na kraju pohoda str. 16 
10. Pohod: Isus nas poziva privlačnošću svoje ljubavi 
Molitva Presvetom Sakramentu na početku pohoda str. 11 


Razmatranje: Sv. Augistin kaže: "Bijednici gdje idete? Dobro koje 
tražite proizlazi od Isusa samoga". Svetac želi reći: "Nesretna bića koja 
ste fascinirana svijetom gdje idete kako biste zadovoljili vaše srce? 
Idite Isusu jer samo od njega možete dobiti radost koju tražite“. Dušo 
moja ne budi više tako luda, samo Boga traži, traži jedino dobro u 
kome su sadržana sva druga dobra. Ako ga želiš naći, evo ga tu, blizu 
pored tebe. Kaži mu što želiš jer je ostao u Svetohraništu upravo zato 
da te tješi i uslišava. Sv. Terezija kaže o vladarima ovoga svijeta: "Ne 
možemo razgovarati s kraljevima ovoga svijeta, najviše možemo 

poslati im poruku posredstvom treće osobe". A za razgovarati s 
Tobom, o Kralju slave ne trebaju nam treće osobe, Ti si uvijek spre- 
man saslušati sve u Presvetom Sakramentu. Bilo tko da zaželi, uvijek 
te nalazi i može Ti osobno govoriti. 

Kad bi netko i uspio zadobiti da može razgovarati s nekim vladarom 
koliko bi morao čekati? Kraljevi primaju u audijenciju samo nekoliko 
puta godišnje, a Ti Isuse u Euharistiji sprema si dan i noć na razgovor, 
svaki puta kada mi to zaželimo. O Sakramentu ljubavi, Ti ostaješ na 
Oltarima, daruješ se u Pričesti. Ti koji znaš privući tolika srca vezom 
svoje ljubavi, te ona zaljubljena u Tebe, zadivljena pred tolikom 
dobrotom, sretna gore ljubavlju i uvijek misle na Tebe, privuci i moje 
siromašno srce koje Te toliko želi ljubiti i živjeti u službi tvoje ljubavi. 
Od danas sve svoje polažem u ruke tvoje dobrote, moja zanimanja, 
koristi, nade, ljubavi, dušu i tijelo. Primi me Gospodine i raspolaži sa 
mnom kako Ti hoćeš. Ljubavi moja, ne želim se više žaliti na tvoje 
odluke. Znam da dolazeći iz tvoga ljubaznoga Srca, sve su prožete 
ljubavlju, a za cilj imaju moje dobro. Dosta da Ti nešto želiš, pa ću i ja 
to željeti u vremenu i vječnosti. 

Učini sve što želiš u meni i sa mnom. Tebi se potpuno predajem, tvo- 
joj svetoj volji, koja je sama dobrota, potpuno savršena i ljupka. O 
voljo Božja, kako si mi draga! Želim uvijek živjeti i umrijeti sjedinjen 
s Tobom. Tvoje odluke su i moje, tvoje želje neka budu i moje. Bože 
moj, Bože moj pomozi mi, daj da od danas živim samo za Tebe, samo 
da želim ono što Ti hoćeš, samo ljubim tvoju volju. Želim umrijeti 
Tebi za ljubav jer si Ti umro za mene i postao moja hrana. Mrzim dane 
kad sam pristajući na svoju volju Tebi nanio toliku bol. Voljo Božja, 
ljubim Te koliko ljubim Boga, jer si Ti od Boga. Ljubim te svim svo- 
jim srcem i potpuno se Tebi predajem. Kratki zaziv: O voljo Božja. Ti 
si moja ljubav! 


Molitva za duhovnu pričest str. 12 


Pohod Mariji: Velika Kraljica kaže: U mene je bogatstvo i slava, 
da dadem dobra onima koji me ljube (Iz 8, 18:21). Ljubimo Mariju ako 
želimo biti bogati milošću. Otac Rajmund je naziva "Blagajnica 

milosti". Blažen tko se utječe Mariji s vjerom i povjerenjem. Majko 
moja, nado moja, Ti me možeš učiniti svetim, od Tebe se nadam ovoj 
velikoj milosti! Kratki zaziv: Majko ljubazna moli za me. 


Molitva Mariji na kraju pohoda str. 16 
11. Pohod: Dobri i brižni pastir 
Molitva Presvetom Sakramentu na početku pohoda str. 11 


Razmatranje: Sv. Tereza kaže: " Činimo tako da ne gubimo s vida 
našeg, dragog Pastira Isusa, jer On najviše ljubi ovce koje su mu uvi- 
jek blizu, više ih miluje, a često dobiju i po koji komad hrane koju On 
jede. Ako pastir spava, a ovca mu ostane blizu dok se ne probudi ili ga 
ona probudi, tada ljubav sirote životinje bude nagrađena novim darovi- 
ma". Moj euharistijski Otkupitelju, evo me blizu Tebe, ne želim dru- 
gog dara osim gorljivost i ustrajnosti u ljubavi prema Tebi. 

Sveta vjero, zahvaljujem Ti jer me sa sigumošću učiš da u 
Božanskom Oltarskom Sakramentu, u Kruhu nebeskome se meni iz 
ljubavi nalazi moj Gospodin Isus Krist. Gospodine moj i sve moje, 
vjerujem da si prisutan u Presvetom Sakramentu iako nevidljiv, svjet- 
lom svete vjere prepoznajem Te u posvećenoj Hostiji i klanjam Ti se 
kao Kralju Neba i zemlje, Spasitelju svijeta. 

Preslatki Isuse, budući da si ti moja nada, moje spasenje, moja utje- 
ha, želim da Ti budeš i sva moja ljubav, jedini kome smjeraju moje 
misli, moje želje i moji osjećaji. Više mi radosti donosi misao da si Ti 
blažen i beskrajno sretan i da uživaš vječno blaženstvo nego svako 
drugo dobro koje bi mogao posjedovati u vremenu i vječnosti. 
Ljubljeni moj Otkupitelju, moja najveća radost sastoji se u tome što 
znam da si Ti potpuno sretan, a tvoja sreća beskrajna. 

Moj Gospodine kraljuj u mojoj duši, Tebi je cijelu predajem, posje- 
duj je zauvijek. Moja volja, sjetila, snage neka budu sve na službu tvo- 
joj ljubavi, neka koriste samo da Tebi ugode i Tebe proslave. O Majko 
moga Gospodina i prva u njega zaljubljena takav je bio tvoj život. 
Pomozi mi, i zadobi mi da živim uvijek kao što si Ti živjela, potpuno 

sretna u Bogu. Kratki zaziv: Isuse moj, daj da budem potpuno tvoj a Ti 
budi potpuno moj. 


Molitva za duhovnu pričest str. 12 


Pohod Mariji: Blago čovjeku koji me sluša i bdi nad mojim vrati- 
ma svaki dan (Iz 8,31). Blažen onaj koji, kao što to čine siromasi pred 
vatima bogataša, je spreman prositi milostinju milosti pred vratima 
Marijina milosrđa. Još blaženiji onaj koji nastoji nasljedovati kreposti 
Djevice, pogotovu njenu čistoću i poniznost. Kratki zaziv: Ufanje 
moje, pomozi mi. 


Molitva Mariji na kraju pokoda str. 16 
12. Pohod: Isus boravi u onima koji ga ljube 
Molitva Presvetom Sakramentu na početku pohoda str. 11 


Razmatranje: Bog je ljubav i tko ostaje u ljubavi, ostaje u Bogu i 
Bog u njemu. Tko ljubi Isusa, ostaje s Isusom, a Isus ostaje s njim. 
Ako me netko ljubi, ljubit će ga moj Otac, k njemu ćemo doći i nas- 
taniti se kod njega. 

Kada se sv. Filip Neri pričešćivao za popudbinu, vidjevši da nose 
Presveti Sakrament, usklikne: evo moje ljubavi, evo moje ljubavi. 
Neka svatko od nas kaže u prisutnosti euharistijskog Isusa: evo moje 
ljubavi, evo cilja moje ljubavi, mojega života, moje vječnosti. 

Gospodine moj i moj Bože, ako si rekao u Evanđelju, da ćeš ljubiti 
onoga koji ljubi Tebe i nastaniti se kod njega da više ne odeš, ljubim 
Te više od bilo kojeg dobra, dođi i nastani se i u siromašnoj kućici 
mojeg srca, tako da više ne odeš od mene: bolje reći, da ja ne budem 
uzrok koji Te tjera iz mene. 

Ti ne odlaziš ako nisi otjeran. Kao što sam ja prije Tebe otjerao, tako 
mogu ponovno to učiniti. Molim Te iz dubine srca, ne dopusti da se na 
svijetu dogodi taj novi zločin, golema nezahvalnost od mene kojeg si 
posebno odlikovao _.. 


31 


Ali, može se dogoditi, zato Gospodine, želim smrt, ako je po tvojoj 
volji; ona će me sjediniti s Tobom i utvrditi zauvijek u ljubavi — Da, 
moj ljubljeni Otkupitelju, ja ću uvijek ljubiti Tebe, Ti ćeš ljubiti Mene 


ljubljen od Tebe. 
Molitva za duhovnu pričest str. 12 


Pohod Mariji: Koji rade za mene neće griješiti. Tko se trudi služiti 
mi, kaže Marija, dobiti će ustrajnost. 

Koji me poštuju, baštiniti će život vječni. Koji me nastoje obznani- 
ti drugima i nauče ih da me ljube, biti će predodređeni. 

Nastoj uvijek, kada je moguće, govoriti javno ili privatno o slavi i 
pobožnosti Mariji. Kratki zaziv: Učini me dostojnim da Te hvalim, 
sveta Djevice! 


Molitva Mariji na kraju pohoda str. 16 
13. Pohod: Isus je velik u ljubavi 
Molitva Presvetom Sakramentu na početku pohoda str. 11 


Razmatranje: Moje oči i moje srce bit će tu u sve dane. Isus je 
posvjedočio to lijepo obećanje u Euharistiji, gdje boravi s nama danju 
i noću. Gospodine, bilo bi dosta da ostaneš u tom Sakramentu samo po 
danu, kada možeš imati klanjatelje svoje prisutnosti, da Ti prave društ- 
vo; ali čemu ostati i čitavu noć, kada ljudi zaključavaju crkve. povlače 
se u kuće i ostavljaju Te sama? 

Ali razumijem, ljubav Te je učinila našim zatvorenikom: strastvena 
ljubav, kojom nas ljubiš, privezala Te je uz zemlju tako da Te noću, ni 
danju ne pušta od nas. 

Ljubljeni Spasitelju, samo ta finoća ljubavi morala bi obvezati sve 
ljude da neprestano borave kraj Svetohraništa, tako da bi ih trebalo 
silom tjerati odande; i kada bi odlazili, morali bi svi na podnožju oltara 
ostaviti svoja srca i sve svoje osjećaje prema počovječenom Bogu, koji 

tu ostaje sam i zatvoren u Svetohranište, da se brine za naše potrebe. 
Moj Isuse, želim Te zadovoljiti, posvećujem Ti svu svoju volju i sva 
svoja čuvstva. 

O beskrajno Božje veličanstvo, Ti boraviš u tom božanskom 
Sakramentu, ne samo da nam budeš prisutan i blizu, nego uglavnom 
zato da se dadeš svojim ljubljenim dušama. Ali Gospodine, tko će se 
usuditi priložiti da se hrani tvojim tijelom? Ti si se zato sakrio u 
posvećenu hostiju da dospiješ u nas i zauzmeš naša srca. 

Goriš od želje da Te primimo i drago Ti je sjediniti se s nama. 

Dođi moj Isuse, dođi: želim Te primiti u sebe, da budeš Bog mog 
Srca i moje volje. Koliko je do mene, moj dragi Otkupitelju, prepuš- 
tam tvojoj ljubavi zadovoljstva, ugodnosti, vlastitu volju; sve prepuš- 
tam Tebi. 

Bože ljubavi, vladaj, pobijedi me; razruši i žrtvuj u meni što je moje. 
a nije tvoje. Ne dozvoli, ljubavi moja, da moja duša puna 
veličanstvenosti jednog Boga, primljena u svetoj Pričesti, želi se 
privezati uz stvorove. 

Ljubim Te, ljubim Te i želim Te uvijek ljubiti. Kratki zaziv: Privuci 
me vezom svoje ljubavi. 


Molitva za dukovnu pričest str. 12 


Pohod Mariji: Sveti nas Bernard potiče: tražimo milosti, tražimo ih 
po Mariji. Ona je, kaže sv. Petar Damian, riznica božanskih milosti. 
Ona nas može obogatiti i želi nas obogatiti. Zato nas poziva: 

Tko je dijete neka dođe k meni. 

Ljubljena Gospođo, uzvišena Gospođo, plemenita Gospođo, 
pogledaj siromašna grešnika, koji Ti se preporuča i sav se Tebi preda- 
je. Kratki zaziv: Pod tvoju se obranu utječemo, sveta Bogorodice. 


Molitva Mariji na kraju pohoda str. 16 

14. Pohod: Isus voli boraviti među nama 
Molitva Presvetom Sakramenta na početku pohoda str. 11 


Razmatranje: Ljubljeni Isuse čujem Te iz Svetohraništa kako gov- 
oriš: Ovo je moje počivalište vječno, boravit ću ovdje jer tako poželjeh 
(Ps 132, 14). Ako si Isuse izabrao svoj boravak među nama ostajući u 
Presvetom Sakramentu to je zato jer Te tvoja ljubav čini sretnim, 
odmara Te tvoj boravak među nama. Pravedno je da su i naša srca 
također uvijek u ljubavi s Tobom borave, i pred Svetohraništem nalaze 
radost i odmor. Blago vama, duše koje ljubite kojima je najslađi 
odmor biti u blizini vašeg euharistijskog Isusa! Moj Gospodine i ja ću 
biti blažen ako od danas moja najveća radost bude ostajati pred 
Tobom, znajući da me čekaš u Presvetom misleći uvijek na mene i na 
moje dobro. 

Ah, moj Gospodine, zašto sam uzalud proveo tolike godine ne 
ljubeći Te? Nesretne moje godine, mrzim vas, a blagoslivljem beskra- 
jno Božje strpljenje koje me podnosilo iako sam bio toliko nezahvalan 
prema Božjoj ljubavi. Ali Ti si me Isuse čekao iako sam bio nezah- 
valan. Zašto o Bože moj, zašto? Zato da bi jednoga dana pobjeđen od 
tvoga milosrđa i tvoje ljubavi potpuno se Tebi predao. Gospodine, ne 
želim se više opirati i biti Ti nezahvalan. Pravedno je da Ti posvetim 
barem vrijeme života koje mi preostaje, bilo ono kratko ili dugo. Isuse 
moj, od Tebe se nadam potrebnoj pomoći da budem sav tvoj. Pomagao 
si mi kad sam bježao od Tebe i prezirao tvoju ljubav, sada se nadam da 
ćeš mi još više pomoći budući da Te tražim i želim ljubiti. Udijeli mi, 
dakle, milost da Te ljubim, o Bože moj dostojan svake ljubavi. Ljubim 
Te svim srcem, ljubim Te više od svega, više od samoga sebe, više od 
mog života. 

Beskrajna dobroto, kajem se što sam Te uvrijedio, oprosti mi i udi- 
jeli milost da Te puno ljubim sve do smrti u ovom životu i zauvijek u 
vječnosti. O Bože moj svemogući, svojom snagom ostvari ovo čudo da 
duša kao moja, koja je toliko nezahvalna postane jedna od gorljivijih i 
najviše u Tebe zaljubljenih. Isuse moj, učini to po tvojim zaslugama. 

To želim i odlučujem provoditi u djelo cijelog mog života. Ti mi 
nadahnjuješ te odluke, daj mi i snagu da ih ostvarim. Kratki zaziv: 
Isuse moj, zahvaljujem Ti da si me do sada čekao. 


Molitva za duhovnu pričest str. 12 


Pohod Mariji: Sv. German govoreći s Presvetom Djevicom joj reče: 
"Nitko se ne spašava nego samo po Tebi. Nitko ne biva oslobođen od 
zala nego po Tebi. Nitko ne dobiva Božje darove nego po Tebi". Gospe 
moja i nado moja, ako mi ne pomogneš propasti ću i neću moći doći u 
Raj vječno te blagoslivljati. Marijo, čujem kako sveci govore da Ti ne 
ostavljaš onoga tko se Tebi utječe, gubi se samo tko se Tebi ne utječe. 
Ja, bijednik Tebi se utječem i u Tebe polažem sve svoje nade. Kratki 
zaziv: Marijo, Ti si moje povjerenje, razlog svake moje nade. 


Molitva Mariji na kraju pohoda str. 16 
15. Pohod: Isus je donio plamen na zemlju 
Molitva Presvetom Sakramentu na početku pokoda str. 11 


Razmatranje: Došao sam baciti oganj na zemlju, pa kako bih želio 
da se već zapalio! (Lk 12,49). Časni otac F. Olimpo, tetinac, je govo- 
rio da na zemlji ne postoji nijedna druga stvar koja bi bila sposobna 
učinkovitije upaliti oganj božanske ljubavi u ljudima od Presvetog 
Oltarskog Sakramenta. Gospodin se pokazao u Presvetom Sakramentu 
sv. Katarini Sijenskoj u liku goruće peći ljubavi iz koje su izlazili poto- 
ci lave božanskog plamena, koji su se razlijevali po svoj zemlji. Na to 
viđenje svetica je ostala začuđena pitajući se kako je moguće da ljudi 
žive bez da gore iz ljubavi pred plamenom tolike božanske ljubavi za 
njih. 

Isuse moj, daj da izgaram za Tebe, da ne mislim, ne žudim, ne želim, 
ne tražim ništa drugo izvan Tebe. O kako bi bio blažen kad bi me ovaj 
plamen tvoje Božanske ljubavi dokraja prožimao! Bio bih blažen kad 
bi s gođinama koje prolaze tvoj plamen u meni sažgao sve zemaljske 

osjećaje. O Božanska Riječi, Isuse moj, vidim Te žrtvovana, ponižena 
i poništena na oltaru meni za ljubav. Budući da se žrtvuješ i predaješ 
kao žrtva ljubavi za mene, pravedno je da se ja potpuno posvetim Tebi. 
Da, moj Bože i moj vrhovni Gospodaru, danas se Tebi potpuno preda- 
jem, samoga sebe, moju dušu, moju volju i moj život. Vječni Oče, 
sjedinjujem ovu moju siromašnu žrtvu sa beskonačnom žrtvom Isusa, 
tvoga Sina i moga Spasitelja kojom ti se On prikazao, a koja se 
svakodnevno obnavlja na oltarima. Primi je po Isusovim zaslugama i 
udijeli mi milost da je ponavljam svaki dan u mom životu, te da umrem 
žrtvujući potpuno samoga sebe tvojoj časti. Želim milost koju si udi- 
jelio tolikim mučenicima, umrijeti za tvoju ljubav. Moj Gospodine, 
ako ne budem dostojan tako velike milosti, daj barem da Ti žrtvujem 
moj život sa svom mojom voljom. Gospodine, želim milost da umrem 
slaveći Te, da Te tako obradujem. Od sada Ti žrtvujem moj život i 
prikazujem svoju smrt bilo kakva da će ona biti. Kratki zaziv: Isuse 
moj, želim umrijeti slaveći Te. 


Molitva za duhovnu pričest str. 12 


Pohod Mariji: Preslatka moja Gospo dopusti da te još zovem skupa 
sa sv. Bemardom: "Razlože svake moje nade", i da Ti ponovim sa sv. 
Ivanom Dasmašćanskim: " U Tebe sam položio sve moje ufanje" Ti 
mi trebaš izmoliti oproštenje mojih grijeha, ustrajnost u milosti do 
smrti i oslobođenje iz Čistilišta. O Majko moja, svi koji se spašavaju 
spasenje zadobiju po tvome posredovanju, i meni isprosi tu milost. Bit 
ću spašen ako Ti to želiš. Spasi me dakle, i bit ću spašen. Ti spašavaš 
sve one koji Te zazivaju, evo i ja Te zazivam. Kratki zaziv: Spasi me 
spasenje onih koji Te zazivaju. 


Molitva Mariji na kraju Pohoda str. 16 
16. Pohod: Liječniče duša 


Molitva Presvetom Sakramentu na početku pohoda str. 11 

Razmatranje: O kad bi se ljudi uvijek utjecali Presvetom 
Sakramentu tražeći lijek zlima koja ih muče, sigurno ne bi bili tako 
bijedni kao što jesu! Prorok Jeremija se žalio: Zar u Gileađu nema 
balzama, nema li ondje liječnika? (Jer 8.22). Gilead, brdo u Arabiji 
bogato mirisnim pomastima, primjećuje sv. Beda, je simbol Isusa 
Krista koji u Presvetom Sakramentu drži lijek svim zlima koja nas 
muče. "Zašto ljudski sinovi - izgleda kao da govori Otkupitelj - se 
žalite na vaša trpljenja kada u Presvetom Sakramentu imate liječnika 
za svako zlo? Dođite k meni svi vi koji ste umorni i opterećeni i ju ću 
vas odmoriti (Mt 11,28). 

Želim ti reći skupa sa Lazarovim sestrama: Gospodine, tvoj prijatelj 
je bolestan (Iv 11,3). Gospodine, ja sam onaj bijednik kojeg Ti ljubiš, 
a koji ima dušu prekrivenu ranama zbog grijeha koje je učinio. 
Božanski liječniče, dolazim Tebi kako bi me Ti izliječio. Ti me i možeš 
i hoćeš izliječiti. 

Slatki moj Isuse, privuci me sebi slatkim vezama svoje ljubavi. Više 
volim biti vezan s tobom nego biti gospodarom sve zemlje. Ne želim 
ništa drugo na svijetu nego da Te ljubim. Ono što ti prikazujem je 
maleno, ali kad bi imao sva kraljevstva svijeta, želio bi ih samo zato 
da ih se odreknem sviju Tebi za ljubav. Darujem Ti ono što mogu: 
moju rodbinu, ugode, užitke također i duhovne utjehe, prikazujem Ti 
svoju slobodu, moju volju, Tebi darujem sve što ljubim. Ljubim Te 
beskrajna dobroto, ljubim Te više od sebe samoga i nadam se ljubiti Te 
zauvijek u vječnosti. Kratki zaziv: Isuse moj, Tebi se predajem, primi 
me u tvojoj samilosti. 


Molitva za duhovnu pričest str. 12 


Pohod Mariji: Gospo moja sv. Brigiti si rekla: "Ako netko i griješi, 
a meni se vraća raskajan, spremna sam prihvatiti ga, ne gledam na 
veličine njegova grijeha nego na volju koja se obraća. Ne odbijam 
pomagati i izliječiti njegove rane jer sam prozvana i uistinu sam Majka 
milosrđa“. Nebeska liječnice, budući da me možeš izliječiti i želiš to 
učiniti, evo Tebi se utječem. Ozdravi rane moje duše, kaži svome Sinu 
samo jednu Riječ i ja ću biti zdrav. Kratki zaziv: Majko moja smiluj 

Molitva Mariji na kraju pohoda str. 16 
17. Pohod: Isus nas raduje svojom prisutnošću 
Molitva Presvetom Sakramentu na početku pohoda str. 11 


Razmatranje: Najveća radost zaljubljenih je biti u blizini ljubljene 
osobe. Ako jako ljubimo Isusa Krista već smo u njegovoj prisutnosti. 
Isus u Presvetom Sakramentu nas vidi, sluša, pa zar je moguće da 
nemamo ništa za kazati mu? Tješimo se njegovom prisutnošću, uživa- 
jmo u njegovoj slavi i ljubavi koju mu iskazuju tolike duše zaljubljene 
u Presveti Sakrament. 

Želimo da svi uzljube Isusa u Euharistiji, da mu posvete svoja srca, 
a barem mi mu prikažimo svu svoju ljubav. Neka On bude predmet sve 
naše ljubavi i naših želja. Pater Salezio, isusovac, je nalazio veliku 
utjehu u molitvi pred Presvetim i nikad mu nije dosadilo pohoditi ga. 
Ako su ga zvali da dođa na portu, kad se vraćao u sobu ili hodao po 
kući uvijek je tražio priliku da pohodi svog ljubljenog Gospodina. Na 
taj način pohodio je euharistijskog Isusa tokom cijelog dana. Tolika je 
bila njegova ljubav prema Presvetome da je zaslužio da umre od ruku 
heretika dok je branio istinu vjere o Isusovoj euharistijskoj Prisutnosti. 

O ljubljeni Isuse, kad bi i ja imao sreću umrijeti iz tako uzvišenog 
razloga braneći istinu o Presvetoj Euharistiji, po kojoj nas poučavaš o 
nježnosti tvoje ljubavi prema nama. Gospodine koji činiš toliko čuda u 
ovom sakramentu učini još i ovo: privuci me sebi. Već jako želiš da 
budem sav tvoj. Daj mi snage da Te ljubim svim srcem. Daj dobra 
ovoga svijeta kome hoćeš, ja se svega odričem zbog Tebe. Žudim i 
želim samo tvoju ljubav. Samo to tražim i uvjek ću Te moliti samo za 
ovu milost. Ljubim Te moj Isuse, daj da Te uvijk ljubim i da ne tražim 
ništa drugo od Tebe. Kratki zaziv: Moj Isuse, kad ću Te uistinu uzlju- 
biti? 


Molitva za duhovnu pričest str. 12 

Pokod Mariji: Slatka moja Kraljice kako mi se sviđa ime kojim Te 
zovu osobe Tebi pobožne: Majko ljubazna. Da Marijo, Ti si 
najljubaznija Majka. U tvoju ljepotu se zaljubio i sam Gospodin: 
...zaželi li kralj tvoju ljepotu (Ps 45,12). Sv. Bonaventura kaže da je 
tvoje ime tako slatko za one koji su u Tebe zaljubljeni da samo kad ga 
čuju ili izgovore, u njima se poveća želja da Te više ljube. Ljubazna 
moja Majko, pravedno je da Te ljubim, ali ljubiti Te nije mi dosta. 
Želim biti onaj koji će Te najviše ljubiti, poslije Boga, na zemlji i u 
Nebu. Ako je to presmiona želja, to je zbog toga što si mi pokazala 
svoju ljupkost i posebnu ljubav. Da si manje ljupka s manje žudnje bi 
Te želio ljubiti. O Gospo moja primi ovu moju želju, a kao znak da si 
je primila isprosi mi od Boga ono što Te molim. Siguran sam da ćeš mi 
to zadobiti, jer Bogu se toliko sviđa kada Te stvorenja ljube. Kratki 
zaziv: Majko moja ljubazna, toliko Te ljubim. 


Molitva Mariji na kraju pohoda str. 16 
18. Pohod: Isus želi naše društvo 
Molitva Presvetom Sakramentu na početku pohoda str. 11 


Razmatranje: Jednoga dana u uvali Jozafat, Isus će sjesti na pri- 
jestolje slave, a sada sjedi u Presvetom Sakramentu na prijestolju 
ljubavi. Kada bi jedan kralj, kako bi iskazao ljubav nekom od svojih 
podanika otišao stanovati u mjesto gdje ovaj živi, a on ne bi išao često 
posjećivati ga, iako zna da ga kralj želi jako vidjeti i da je došao zbog 
njega, koja bi to bila nezahvalnost? 

Isuse moj, shvaćam, Ti si u Presvetom Sakramentu došao meni za 
ljubav! Htio bi ostati dan i noć u tvojoj prisutnosti kada bi mi to bilo 
moguće. Gospodine moj, ako anđeli ne prestaju biti u tvojoj blizini i 
čude se tvojoj ljubavi za nas, jer si došao u Svetohranište zbog svako- 
ga od nas, pravedno je da Te obradujem, barem ostajući pred Tobom i 
slaveći ljubav i dobrotu koji mi iskazuješ. Pred licem anđela pjevam 
Tebi, bacam se ničice prema svetom hramu tvojemu. Zahvaljujem 
imenu tvojem za tvoju ljubav i vjernost (Ps 138, 1-2). 

O Bože u Euharistiji, kruše anđeoski, nebeska gozbo, ljubim Te, ali 
ni Ti ni ja nismo zadovoljni mojom ljubavlju. Premalo Te ljubim. Isuse 
moj otvori mi oči, daj da upoznam koju beskrajnu ljepotu i dobrotu lju- 
bim. Đaj da moje srce udalji sve zemaljske navezanosti i potpuno se 
preda tvojoj božanskoj ljubavi. Ti svaki dan silaziš s Neba i ostaješ u 
Svetohraništu kako bi se ja zaljubio u Tebe, a Ti se sjedinio sa mnom. 
Pravedno je da mislim samo kako Te ljubiti, klanjati Ti se i slaviti Te. 
Ljubim Te svom svojom dušom i svim svojim bićem. Ako mi želiš 
uzvratiti na ovoj ljubavi daj da Te još više ljubim. više gorljivosti da 
moja ljubav prema Tebi uvijek više raste i da želim sve više Tebi 
ugoditi. Kratki zaziv: Isuse ljubavi, daj mi ljubav. 


Molitva za duhovnu pričest str. 12 


Pohod Mariji: Kako su bolesni siromasi odbijeni od svih zbog svoje 
bijede i pronalaze utočište samo u ubožnici. tako i najbjedniji grešnici, 
iako protjerani od svih, nisu odbijeni od Marijinog milosrđa koje je 
Bog postavio u svijetu da bude utočište grešnika. Sv. Bazilije kaže: 
"Bog je za grešnike otvorio kuću javne njege; prihvatilište grešnika". 
Kraljice moja ako se, dakle, Tebi utječem Ti me ne možeš odbiti zbog 
mojih grijeha, jer Te je Bog učinio utočištem najbjednijih grešnika. 
Koliko sam bjedniji toliko sam potrebniji tvoje zaštite. O Majko, Tebi 
se utječem i stavljam se pod tvoj plašt, Ti si nada mog spasenja. Ako 
me odbiješ, gdje da idem? Kratki zaziv: Marijo moje utočište spasi me! 


Molitva Mariji na kraju pohoda str. 16 

19. Pohod: Isus naš najbolji prijatelj 

Molitva Presvetom Sakramentu na početku pohoda str. 11 

Razmatranje: Lijepo je i ugodno biti u društvu prijatelja u ovoj 
suznoj dolini, pa zar nije još ljepše biti s najboljim prijateljem kojega 


imamo? On nam može udijeliti svako dobro i strastveno nas ljubi. zbog 
toga je ostao s nama sve dane i sve sate. Evo ga u Presvetom 

Sakramentu. S Isusom možemo slobodno razgovarati, otvoriti mu 
svoje srce, izložiti sve naše potrebe, molit ga za milost, ukratko 
možemo s Nebeskim kraljem općiti u velikom povjerenju i bez srama. 
Josip je bio sretan jer ga je Bog svojom milošću pohodio u zatvoru 
kako bi ga utješio, kako nam to svjedoči sveto pismo: S njim je u tam- 
nicu sišla, nije ga ni u okovima ostavila (Mud 10.14). Mi smo još sret- 
niji jer na ovoj bijednoj zemlji uvijek imamo s nama našeg Boga koji 
je postao čovjekom koji nas svojom kraljevskom prisutnošću pomaže 
s velikom ljubavlju i samilošću u sve dane našeg života. 

Koje li utjehe za zatočenika da ima prijatelja koji ga ljubi i koji mu 
govori, tješi ga, budi mu nadu, pomaže ga i misli podići ga iz njegove 
bijede. Naš dobri Isus Krist prisutan u Svetohraništu nas tješi riječima: 
Evo ja sam s vama u sve dane do svršetka svijeta (Mt 28, 20). "Evo sav 
sam vaš - govori On - došao sam s Neba u ovaj zatvor da vas utješim, 
pomognem vam i oslobodim vas. Primite me, ostanite uvijek sa mnom, 
meni se primaknite, tako nećete osjećati svoje bijede a zatim ćete ići sa 
mnom u moje Kraljevstvo gdje ću vas učiniti potpuno blaženima". 

O Bože, nezamisliva ljubavi, budući da si se udostojao biti tako 
velikodušan da silaziš na naše oltare i kako bi ostao s nama; odlučujem 
da ću Te često pohoditi. Želim koliko mi je više moguće uživati tvoju 
slatku prisutnost koja čini blaženima svece u Raju. O kad bi mogao 
ostati stalno pred Tobom, klanjati Ti se i iskazivati Ti čine ljubavi! 
Molim Te probudi moju dušu kad propusti pohoditi Te zbog mlakosti 
ili obaveza u svijetu. Zapali u meni veliku želju da Ti budem uvijek 
blizu u ovom Presvetom Sakramentu. O moj slatki Isuse. da sam Te 
uvijek ljubio! Da sam Ti uvijek bio po volji! Tješi me misao da mi 
ostaje još vremena da to činim, ne samo u drugom, nego i u ovom 
životu. Želim to činiti, želim Te istinski ljubiti svim snagama, moje 
najviše Dobro, moja ljubavi, moje blago i sve moje. Kratki zaziv: 
Bože moj, pomozi mi da Te ljubim. 


Molitva za duhovnu pričest str. 12 
Pohod Mariji: Pobožni Bernardin iz Busta kaže: "Grešniče ne oča- 
javaj nego se uteci Mariji sa sigurnošću da ćeš biti uslišan. Naći ćeš je 

s rukama punim milosrđa i milosti". 1 dodaje: " Znaj da milosrdna 
Kraljica ti želi dobro više nego li ga ti želiš primiti iz njenih ruku". O 
Marijo, zahvaljujem uvijek Bogu koji mi je dao mogućnost da Te 
upoznam. Jadan li bi bio kad Te ne bi poznavao i zaboravio na Tebe! 
Bio bih daleko od mog spasenja! Majko moja, blagoslivljam Te, lju- 
bim Te, imam toliko povjerenja u Tebe da svoju dušu stavljam u tvoje 
ruke. Kratki zaziv: O Marijo Blažena, tko Te poznaje ima povjerenja 
u Tebe. 


Molitva Mariji na kraju pohoda str. 16 
20. Pohod: Isus čisti naše duše 
Molitva Presvetom Sakramentu na početku pohoda str. 11 


Razmatranje: Zaharija reče: U onaj dan otvorit će se izvor u 
Davidovu domu i Jeruzalemcima da se operu od grijeha i nečistoće 
(Zah 13, 1). Isus u Presvetom Sakramentu je prorečeni izvor svima 
pristupačan, gdje ako želimo možemo oprati naše grijehe koje svaki 
dan činimo. Kada netko pada u neku nesavršenost, nema boljeg lijeka 
nego se odmah uteći Presvetom Sakramentu. O Moj Isuse, odlučujem 
da ću uvijek to činiti znajući da me vode s tvog izvora čiste i prosv- 
jetljuju, daju snagu da ne padnem, da trpim s radošću u protivštinama 
i zapaljuju moje srce ljubavlju prema Tebi. Znam da me zbog toga 
čekaš u Svetohraništu i da one koji Te pohode nagrađuješ svojim 
milostima. Daj moj Isuse očisti me od svih nesavršenosti koje sam 
danas počinio, kajem se za njih jer sam Te povrijedio i daj mi snagu da 
ne ponavljam iste greške dajući mi veliku čežnju za tvojom ljubavlju. 

O kad bi mogao ostati Ti uvijek blizu kako je to činila tvoja 
službenica Marija Diaz, koja je živjela u isto vrijema kad i sv. Tereza, 
a imala je dopuštenje od biskupa da stanuje u koru neke Crkve gdje se 
gotovo neprekidno klanjala Tebi u Presvetom Sakramentu. Ona je 
zvala Isusa moj susjed i nije izlazila iz kora nego da se ispovijedi i 
pričesti. Časni fra Franjo od Djeteta Isusa, karmelićanin, prolazeći 
ispred Crkava gdje je bilo Presveto, nije se mogao suzdržati da ne uđe 

i posjeti Isusa. Govorio je da ne priliči da čovjek koji prolazi pored pri- 
jateljeve kuće ne uđe, barem ga pozdravi i kaže koju riječ. Ali on se 
nije zadovoljavao time, nego je uvijek ostajao koliko je više mogao 
pred svojim ljubljenim Gospodinom. 

Jedino moje dobro, shvaćam da si ustanovio Euharistiju i da ostaješ 
u Svetohraništu upravo zato da bi Te ja ljubio, ta zbog toga si mi i dao 
srce sposobno da Te toliko ljubi. zašto sam toliko nezahvalan da Te ne 
ljubim, ili da Te tako malo ljubim? Budući da sam toliko nezahvalan. 
Ne nije pravedno da Ti, tako ljupka dobroto budeš tako malo ljublje- 
na. Tvoja ljubav zaslužuje barem da Ti uzvratim ljubavlju. Ti si 
beskonačni Bog, a ja sam siromašni grešnik. Malo bi bilo da se 
istrošim i umrem za tebe koji si umro za mene i sakrio se u Presvetom 
Sakramentu i za mene se svaki dan prikazuješ na oltarima. Ti 
zaslužuješ da budeš puno ljubljen i ja Te želim toliko ljubiti. Isuse moj, 
pomozi mi ljubiti Te, činiti ono što Ti želiš i očekuješ od mene. Kratki 
zaziv: Ja sam sav moga ljubljenoga i moj ljubljeni je sav moj. 


Molitva za dukovnu pričest str. 12 


Pohod Mariji: Slatka moja Kraljice, milosrdna i ljubazna koje mi 
povjerenje budi sv. Bernard kada se tebi utječem! On tvrdi da Ti ne 
istražuješ zasluge onoga iko se Tebi utječe, nego priskačeš u pomoć 
svima koji se Tebi utječu. Ako se Tebi molim, dođi dakle meni u 
pomoć. Čuj moju prošnju. Ja sam siromašni grešnik koji je tisuću puta 
zaslužio da padne u Pakao, ali sada želim promijeniti moj život. Želim 
ljubiti Boga kojeg sam toliko uvrijedio. Tebi se predajem u svojstvu 
roba, predajem se Tebi bijednim kakav jesam. Molim Te spasi onoga 
koji je tvoj, a ne više svoj. Gospo moja, jesi li razumjela što sam Ti htio 
reći? Nadam se da jesi i da ćeš me uslišati. Kratki zaziv: O Marijo tvoj 
sam, spasi me! 


Molitva Mariji na kraju pokoda str. 16 

21. Pohod: Isus daje svoja blaga 
Molitva Presvetom Sakramentu na početku pohoda str. 11 


Razmatranje: Gdje bude strvina tamo će se i orlovi skupljati (Mt 
17,37). U ovom odlomku sveci kada komentiraju Evanđelje obično u 
simbolu strvine vide Isusa, a orlovi označuju duše koje se uzdižu iznad 
zemlje i lete prema Nebu, kojemu teže mislima, osjećajima, ljubavlju 
i gdje imaju vječno boravište. Ovi orlovi već na zemlji nalaze svoj Raj 
blizu Euharistijskog Isusa, te izgleda da se ne mogu zasititi njegovom 
prisutnošću. "Ako orlovi - kaže sv. Jeronim - naslute miris neke strvine 
dolaze izdaleka tražiti je, koliko više smo mi dužni trčati i letjeti prema 
Isusu Kristu i Presvetom Sakramentu kao prema najdražem mamcu 
naših srdaca"! Evo zašto u ovoj suznoj dolini su sveci uvijek tražili i 
kao ožednjeli jeleni trčali prema izvoru milosti koji je zatvoren u 
Svetohraništu. 

Otac Badassar Alvarez iz Družbe Isusove bilo što da je radio uvi- 
jek je gledao prema Svetohraništu, ustrajno je pohodio Isusa, a 
ponekad bi ostajao i cijele noći u klanjanju. Plakao je vidjevši kuće 
bogataša pune naroda kako se nastoje dodvoriti čovjeku od kojeg su se 
nadali nekom bijednom dobru, dok su Crkve bile prazne i napuštene, 
gdje boravi Kralj svijeta koji je ostao s nama na zemlji kao na pri- 
jestolju ljubavi, bogat beskrajnim i vječnim dobrima. Otac Alvarez je 
isticao veliku sreću redovnika koji mogu pohoditi ovog velikog 
Gospodara zatvorena u Svetohraništu u svojim kućama svaki puta 
kada to zažele, danju ili noću, što je nemoguće laicima. 

Najdraži moj Gospodine, usprkos što me vidiš dostojna prezira i 
tako nezahvalna prema tvojoj ljubavi, pa ipak me tolikom dobrotom 
pozivaš da pristupim Tebi. Zbog toga se ne želim obeshrabriti zbog 
moje bijede, dolazim i Tebi pristupam. Promijeni me, udalji od mene 
svaku ljubav koja nije tvoja, svaku želju koja Ti nije po volji, svaku 
misao koja Tebi ne teži. Isuse moj, ljubavi moja, blago moje, sve moje, 
želim samo Tebi udovoljiti, samo Tebe obradovati. Samo Ti zaslužuješ 
svu moju ljubav, želim samo Tebe ljubiti svim svojim srcem. Moj 

Gospodine odvoji me od svih veza i samo me s tobom sjedini, čvrsto 
me veži uza se da se ne mogu više od Tebe odjeliti, ni u ovom ni u dru- 
gom životu. Kratki zaziv: Moj slatki Isuse, ne dopusti da se ikad od 
Tebe odijelim. 


Molitva za duhovnu pričest str. 12 


Pohod Mariji: Dinizije Kartuzijanac naziva Mariju: "Odvjetnica 
svih grešnika koji se njoj utječu". O velika Majko Božja, budući da 
imaš zadaću braniti najnesretnije koji se Tebi utječu, evo me danas kod 
tvojih nogu. Tebi se utječem i skupa sa sv. Tomom iz Vilanove Ti 
kažem: "Odvjetnice naša izvrši svoju zadaću" zauzmi se za mene. isti- 
na je da sam toliko puta uvrijedio moga Gospodina i nakon što mi je 
iskazao tolika dobročinstva i dao tolike milosti, svjestan sam, ali gri- 
jeh je već učinjen, samo me Ti možeš spasiti. Dosta da Ti moliš Boga 
da me brani i bit će mi oprošteno i bit ću spašen. Kratki zaziv: Draga 
moja Majko spasi me! 


Molitva Mariji na kraju pohoda str. 16 
22. Pohod: Isus se ponizio jer nas ljubi 
Molitva Presvetom Sakramentu na početku pohoda str. 11 


Razmatranje: Zaručnica u Pjesmi nad pjesmama je tražila svoga 
ljubljenoga, a budući da ga nije nalazila pitala je: Jeste li vidjeli 
ljubljenoga moga srca (Pj 3,3). U ono vrijeme Isus nije bio na zemlji, 
ali ako ga sada neka zaljubljena duša traži, nalazi ga uvijek u 
Presvetom Sakramentu. Časni otac Avila je govorio da među svim 
svetištima na zemlji nije mogao naći nijedno bolje od bilo koje Crkve 
u kojoj se nalazio Isus u Presvetom Sakramentu. 

Beskrajna ljubavi moj Bože, dostojan si beskraje ljubavi! Isuse moj 
kako si se mogao toliko sniziti i poniziti da si se sakrio pod prilike 
kruha i vina, kako bi se zadržao s ljudima i sjedinio se s njihovim srci- 
ma? Isuse, Utjelovljena Riječi, velika je tvoja ljubav. Kako bi mogao 

ne ljubiti Te cijelim svojim bićem znajući što si učinio kako bi zado- 
bio moju ljubav? Toliko Te ljubim i zbog toga više volim Tebi ugoditi 
nego udovoljiti sebi. Moja je utjeha Tebe obradovati Isuse moj, Bože 
moj, ljubavi moja i sve moje. 

Moj euharistijski Isuse, upali u meni veliku želju da budem stalno u 
tvojoj prisutnosti, da Te primam i budem u tvom društvu. Bio bih neza- 
hvalan kad ne bi prihvatio tako slatki i ljubazni poziv. Gospodine, 
poništi u mene svu navezanost na stvorenja. Moj Stvoritelju, Ti želiš 
biti predmetom mojih čežnji i svih mojih želja. Ljubim Te najljupkija 
Dobroto moga Boga. Ne tražim ništa drugo osim Tebe. Ne tražim moja 
zadovoljstva, dosta mi je tvoja radost. Isuse moj, primi ovu moju želju, 
želju jednog grešnika koji Te hoće ljubiti. Pomozi mi svojom milošću, 
daj da ja bijedni rob Pakla od danas budem sretni rob tvoje ljubavi. 
Kratki zaziv: Isuse moje dobro, ljubim Te više od svega. 


Molitva za dukovnu pričest str. 12 


Pohod Mariji: Slatka Gospo i Majko moja, ja sam bijedni bun- 
tovnik protiv volje tvoga Sina, ali se kajem, utječem se tvome milos- 
rđu da mi isprosiš oproštenje. Ne reci mi da ne možeš, jer sv. Bernard 
Te zove: Službenica oproštenja. Na Tebe spada da pomogneš onome 
koji je u opasnosti jer sv. Efrem te zove: "Pomoćnica onih koji su u 
opasnosti". Gospo moja, a tko je više u opasnosti od mene? Budući da 
sam izgubio Boga sigurno sam zaslužio Pakao, i ne znam da li mi je 
Bog već oprostio, mogao bih ga ponovno izgubiti. Ali Ti mi možeš sve 
zadobiti i od Tebe se nadam svakom dobru, ustrajnosti i Raju. O 
Marijo, nadam se da ću biti u Kraljevstvu među blaženima koji će više 
slaviti tvoje milosrđe budući da ćeš me spasiti svojim zagovorom. 
Kratki zaziv: U vjeke ću pjevati Marijino milosrđe. 


Molitva Mariji na kraju pohoda str. 16 


23. Pohod: Isus nam želi dati svoje milosti 
Molitva Presvetom Sakramentu na početku pohoda str. 11 


Razmatranje: Toliki kršćani čine velike žrtve kako bi posjetili 
mjesta u Svetoj Zemlji gdje se naš ljubljeni Gospodin rodio, trpio i 
umro. Mi ne moramo ići na tako dug put, sam Bog nam je blizu jer 
boravi u Crkvi samo nekoliko koraka od naše kuće. Sv. Pavao pustin- 
jak kaže: "Hodočasnici drže da je velika sreća ponijeti malo praha iz 
štalice ili iz groba gdje je Isus bio sahranjen, kojom li onda 
gorljivošću, bez da se izlažemo tolikim naporima, trebamo pohoditi 
Presveti Sakrament u kome se Isus osobno nalazi"? 

Jedna pobožna osoba kojoj je Bog dao veliku ljubav prema 
Presvetome Sakramentu u jednom pismu je napisala ove misli: 
"Shvatio sam da mi svako dobro dolazi iz Presvetog Sakramenta. 
Vidim bezbroj milosti koje se udjeljuju jer se ne traže od Isusa u 
Euharistiji i osjećam veliku želju Gospodina da daruje svoje milosti iz 
Presvetog Sakramenta. O sveto otajstvo! O Presveta Hostijo! Nema 
drugog većeg sredstva od posvećene Hostije u kome Bog više pokazu- 
je svoju moć jer ona sadrži sve što je Bog učinio za nas. Ne zavidimo 
blaženima jer na zemlji imamo istog Gospodina sa čudima njegove 
ljubavi. Kada govorite činite to tako da osobe kojima se obraćate 
posvete se i predaju Presvetom Sakramentu. To kažem jer ovo veliko 
Božje Otajstvo me izluđuje od ljubavi i nije mi moguće prestati gov- 
oriti o Presvetom Sakramentu koji toliko zaslužuje da bude ljubljen. 
Ne znam što učiniti za Isusa u Euharistiji". 

Serafini, vi koji blago izgarate od ljubavi prema vašemu i mome 
Gospodinu - pa ipak ne vama za ljubav nego meni za ljubav je Kralj 
Neba htio sići u Presveti Oltarski Sakrament - dopustite mi da gorim, 
ljubazni anđeli i upalite me vašom ljubavlju da i ja izgaram s vama. 
Isuse moj, daj da upoznam veličinu tvoje ljubavi prema ljudima, da 
ljudi uvide beskonačnost tvoje ljubavi. Neka u meni uvijek raste želja 
da Te ljubim i obradujem Tebe. Ljubljeni Gospodine, ljubim te, i želi 
te uvijek ljubiti da samo Tebi ugodim. Kratki zaziv: Isuse moj, vjeru- 

jem u Tebe, nadam se i ljubim Te, Tebi se predajem! 
Molitva za duhovnu pričest str. 12 


Pohod Mariji: Ljubljena Djevice, sv. Bonaventura te naziva 
"Majkom sirota", a sv. Efrem još više to naglašava zovući Te "Utočište 
siročadi". Ah, ta bijedna siročad su siromašni grešnici koji su izgubili 
Boga. Presveta Marijo, Tebi se utječem, izgubio sam Oca, ali Ti si 
moja Majka i moraš mi pomoći da ga pronađem. U ovoj mojoj nesreći 
Tebe zovem u pomoć pomozi mi. Da li ću ostati neutješen? Papa 
Inocent III Ti kaže: "Nitko Te nije molio, a da ga nisi čula i uslišala". 
Nitko se nije izgubio nakon što se Tebi utekao. Gubi se samo onaj koji 
se Tebi ne utječe. Kraljice moja, ako me želiš spasiti učini da te uvijek 
s povjerenjem zazivam. Kratki zaziv: O Marijo daj mi povjerenje u 
Tebe. 


Molitva Mariji na kraju pohoda str. 16 
24. Pohod: Isus nam objavljuje svoju ljubav 
Molitva Presvetom Sakramentu na početku pohoda str. 11 


Razmatranje: Uistinu, Ti si sakriven Bog. Ni u jednom drugom 
djelu božanske ljubavi ne obistinjuju se te riječi koliko u tom 
božanstvenom otajstvu Presvetog Sakramenta, gdje je naš Bog sav 
sakriven. 

Kada je uzimala tijelo, vječna je Riječ sakrila svoje božanstvo i 
pojavila se kao čovjek na zemlji; ali boraveći s nama u tom 
Sakramentu, Isus je sakrio i čovještvo i samo se pojavljuje kruh, veli 
sv. Bernard, da nam njime pokaže nježnost ljubavi koju ima prema 
nama: sakriva božanstvo, sakriva čovještvo, očituje se jedino dubina 
ljubavi. 

Vidjevši preobilje, ljubljeni Otkupitelju, tolike privrženosti, koju 
imaš prema ljudima, ostajem izvan sebe, ne znam što bih o tome rekao. 
Ti si u tom Sakramentu iz ljubavi prema njima sakrio svoje 
Veličanstvo, prigušio svoju slavu, došao dotle da poništiš svoj 

božanski život. I dok boraviš na oltarima, ne čini drugo nego ljubiš 
ljude i otkrivaš ljubav koju imaš prema njima. A oni, kako Ti zah- 
valjuju za to, veliki Sine Božji! 

Isuse, Ti si previše zaljubljen u ljude, jer vidim da više cijeniš nji- 
hova dobra nego svoju čast. I nisi znao, kakvom se preziru mora 
izložiti tvoja puna ljubavi nakana. Vidim, i daleko prije si Ti vidio 
kako Te veći dio ljudi ne obožava i neće Te priznati za ono što si u tom 
Sakramentu. 

Znam da su se toliko puta ti isti ljudi udružili da pogaze posvećene 
hostije i bace ih na zemlju ... Ali i veći dio onih koji u Tebe vjeruju, 
umjesto da zadovolje za te uvrede, dođu pred Svetohranište da Te 
razvesele svojom pažnjom i odanošću ... ili Te ostavljaju sama i 
napuštena, ili dođu u crkvu da Te oneraspolože svojim nepoštivanjem 
i nepristojnošću ... 

O kada bih ja mogao, moj najslađi Spasitelju, oprati svojim suzama 
i svojom krvlju ona nesretna mjesta, u kojima bijaše u Euharistiji 
toliko uvrijeđena tvoja ljubav i tvoje zaljubljeno srce! 

No, kako mi to nije moguće, barem želim, Gospodine, da Te češće 

posjećujem, klanjam ti se, ljubim, tješim ... u naknadu za prezir ostal- 
ih... 
Primi vječni Oče, ovu bijednu čast, koju - kao zadovoljštinu za 
nepravde tvom Sinu u Euharistiji - prinosi najbjedniji među ljudima, a 
to sam ja. Primi to zajedno s onim neizmjernim poštovanjem, koje Ti 
je iskazao Isus na križu i dnevno Ti iskazuje u Presvetom Sakramentu. 
Želio bih, Isuse u Euharistiji, da se svi ljudi zaljube u Tebe! Kratki 
zaziv: O ljubljeni Isuse, daj da Te upoznaju i uzljube. 


Molitva za duhovnu pričest str. 12 


Pohod Mariji: Najmoćnija Gospođo, u strahu za svoje vječno 
spasenje, koliko pouzdanje osjećam, kada se utječem Tebi i kada mis- 
lim da si Ti, Majko, tako bogata milostima, da Te sv. Ivan 
Damašćanski naziva: more milosti; sv. Bonaventura: skup milosti: sv. 
Efrem: izvor milosti i svake utjehe, a sv. Bernard: punina svakog dobra 

Zato mislim da si tako sklona činiti dobro, da se smatraš uvri- 
jeđenom, po riječima sv. Bonaventure, ako netko ne traži milosti od 
Tebe: Griješe protiv Tebe koji Te ne mole. 

Najbogatija, najmudrija, najblaža Kraljice, znam da Ti bolje od 
mene poznaješ potrebe moje duše; da me ljubiš više nego ja mogu lju- 
biti Tebe; znaš kakvu Te milost molim danas? Isprosi mi onu milost za 
koju znaš da mi je najpotrebnija: tu traži od Boga i ja sam zadovoljan. 
Kratki zaziv: Bože moj, udijeli mi one milosti, koje Marija moli za 
mene. 


Molitva Mariji na kraju pokoda str. 16 
25. Pohod: Isus je postao poslušan 
Molitva Presvetom Sakramentu na početku pohoda str. 11 


Razmatranje: Sveti Pavao hvali Isusovu poslušnost govoreći da je 
slušao vječnog Oca do smrti. Ali u Euharistiji je otišao dalje, jer tu nije 
poslušan samo Ocu, nego i čovjeku, ne samo do smrti, nego do svršet- 
ka svijeta. 

On, Kralj Neba silazi s Neba slušajući čovjeka i ostaje na oltarima 
slušati ljude. Tu stoji, a da se ne pokreće sam od sebe: dopušta da Ga 
stave kamo ljudi hoće, ili u pokaznicu, ili u kustodiju (malena posudi- 
ca). Da Ga nose ulicama, u kuće; dijele u Pričesti bilo pravedniku, bilo 
grešniku. 

Dok je živio na zemlji, kaže sv. Luka, slušao je najsvetiju Mariju i 
sv. Josipa. No, u ovom Sakramentu sluša tolike stvorove, koliko ima 
svećenika na zemlji: ja se ne protivim _... 

Dozvolite da danas govorim s Tobom, ljubljeno Srce mojeg Isusa, 
iz kojeg proizlaze svi Sakramenti, a osobito ovaj Sakrament ljubavi. 
Htio bih Ti iskazati toliku slavu i poštivanje, koliko Ti u Euharistiji 
iskazuješ, po crkvama, vječnom Ocu. 

Znam, da me Ti na tom oltaru ljubiš onom istom ljubavlju, kojom si 
me ljubio, kada si istrošio svoj božanski život tolikom gorčinom na 
križu. 

Rasvijetli, božansko Srce, one koji Te ne poznaju, da Te upoznaju. 
Oslobodi svojim zaslugama, ili barem olakšaj stanje onim tužnim 
dušama u Čistilištu, koje su već tvoje vječne zaručnice. 

Ja Ti se klanjam, zahvaljujem Ti, ljubim Te sa svim dušama koje Te 

ovog časa ljube na Nebu i na Zemlji. Očisti, najčišće Srce, moje srce 
od svih neurednih navezanosti na stvorove i ispuni ga svojom 
ljubavlju. Zaposjedni moje srce tako da unaprijed bude posve tvoje i 
da uvijek može reći: Tko će nas rastaviti od ljubavi Božje koja je u 
Isusu Kristu? 
Najponiznije Srce Isusovo, učini me dionikom svoje poniznosti. Srce 
tako blago, udijeli mi svoju slatkoću. Izbaci iz mojeg srca sve što Ti se 
ne dopada. Obrati ga čitava sebi, kako bi željelo samo ono što ti hoćeš. 
Dopusti da živim samo zato da slušam jedino Tebe, da jedino Tebe lju- 
bim, jedino Tebe veselim. 

Spoznajem da Ti puno dugujem, da si me puno obavezao: malo je 
ako se rastopim i sav istrošim za Tebe. 

Srce Isusovo, žarko ognjište ljubavi: rasplamsaj me ... Kratki zaziv: 
Srce Isusovo, budi Ti jedini Gospodar moga srca. 


Molitva za duhovna pričest str. 12 


Pohod Mariji: Sveti Bernard kaže da je Marija ona nebeska lađa u 
kojoj ćemo se sigurno spasiti od brodoloma vječnog prokletstva, ako 
na vrijeme uđemo u nju. 

Pralik je Marije bila lađa u kojoj se Noa spasio za vrijeme općeg 
potopa. Ali, kaže Esihije, da je Marija veća lađa od one, jača i 
milostivija ... 

Prva je primila malo ljudi i malo životinja i malo ih spasila, dok naša 
Odvjetnica prima sve koji se skupe pod njezin plašt i sve sigurno 
spašava. 

Koliko bismo bili siromašni da nemamo Mariju! Ali koliki, Kraljice 
moja, propadaju! I zašto? Zato što se ne obraćaju Tebi. Tko bi ikada 
propao, da se utekao Tebi? 

Kratki zaziv: Najsvetija Majko, daj da se svi uvijek Tebi utječemo! 


sI 


Molitva Mariji na kraju pohoda str. 16 
26. Pohod: Isus je ljubav 


Molitva Presvetom Sakramentu na početku pohoda str. 11 


Razmatranje: Kličite i rađujte se stanovnici Siona, jer je velik 
među vama Svetac Izraelov (iz 12,6). O Bože koja radost, koja nada, 
koji osjećaji bi trebali prožimati ljude znajući da u našoj domovini, 
našim mjestima, blizu naših kuća u našim Crkvama boravi i živi Isus 
u Presvetom Sakramentu, Svetac nad svecima, pravi Bog, onaj koji 
svojom prisutnošću u Raju čini blaženima svece u Raju, onaj koji je 
sama ljubav kako to kaže sv. Bernard. Euharistija nije samo Sakrament 
ljubavi, nego je Ljubav sama, Bog koji je ljubav jer ljubi beskrajno 
svoja stvorenja. Bog je ljubav (1 Iv 4,8). 

Moj euharistijski Isuse, čujem kako se žališ: Bijah stranac i niste me 
primili (Mt 25, 43). Došao si na zemlju kao naš gost za naše dobro i 
nismo Te primili. Imaš pravo Gospodine i ja sam jedan od onih neza- 
hvalnika koji su Te ostavili samoga, koji Te nije posjećivao. Kazni me 
ako hoćeš, ali me nemoj lišiti tvoje prisutnosti. lako bi to zaslužio ali 
želim popraviti moje neljubazno i grubo ponašanje u odnosu na Tebe. 
Od danas pa nadalje pohoditi ću te često i zadržavati s Tobom koliko 
mi bude moguće. Milosrdni Spasitelju, daj da budem vjeran i da 
mojim primjerom potaknem i druge da dolaze pohoditi Te u Presvetom 
Sakramentu. Vječni Otac je kazao: Ovo je moj Sin ljubljeni u kome mi 
sva milina (Mt 17,5). 

Ako Bog u Tebi nalazi svu svoju milinu, sigurno ću i ja, bijedni 
grešnik, u ovoj suznoj dolini nalaziti svoju utjehu u Tebi. Plamenu koji 
izgaraš uništi u meni sve što me veže uz stvorenja jer me mogu učniti 
nevjernima i udaljiti od Tebe. Ti to možeš ako hoćeš: Gospodine, ako 
hočeš možeš me izliječiti (Mt 8,2). Za mene si toliko učinio, učini i to, 
udalji od mene sve navezanosti prema stvorenjima koje nisu u Tebi. 
Evo me, Tebi se potpuno predajem, danas sav život koji mi preostaje 
posvećujem ljubavi prema Presvetom Sakramentu. Ti euharistijski 
Isuse budi moja snaga, moja ljubav tokom života, u času smrti kada 
ćeš mi doći kao poputbina i vođa na putu u tvoje blaženo Kraljevstvo. 

Amen, amen, tome se nadam, tako neka bude. Krafki zaziv: Moj Isuse, 
kad ću vidjeti tvoje lice? 


Molitva za duhovnu pričest str. 12 


Pohod Mariji: Presveta Majko, u tebi nalazimo lijek svim našim 
slabostima kako to kaže sv. German. Ti si vrata kroz koja se izlazi iz 
ropstva grijeha. Uistinu sv. Bonaventura Te naziva: Vrata slobode i 
tvrdi da u Tebi nalazimo svoj mir i sigurnost. Ti si utjeha u našem 
bijednom životu. Sv. Lovro Justinijani Te naziva: Utjeho tijekom 
našeg hodočašćenja. U Tebi nalazimo milost i Boga samoga, pa Te sv. 
Bonaventura naziva: Prijestolje Božje milosti, a Proklo te zove: "Most 
po kome Bog silazi među ljude." Sretan most po kojemu Bog kojega 
smo udaljili našim grijesima nam dolazi svojom milošću i stanuje u 
našim dušama. Kratki zaziv: O Marijo, Ti si moja snaga, moja slobo- 
da, moj mir i moje spasenje. 


Molitva Mariji na kraju pohoda str. 16 
27. Pohod: Bog koji nam je blizu 
Molitva Presvetom Sakramenta na početku pohoda str. 11 


Razmatranje: Koji je to narod tako velik da bi mu Bog bio tako 
blizu kao što je Gospodin naš Bog nama svaki puta kad ga zazovemo? 
Pogani kad su čuli o djelima ljubavi koja je učinio naš Bog su govo- 
rili: "O kako je dobar Bog kršćana!“ Uistinu, iako su pogani izmišljali 
bogove po svojim željama, čitajte povijest i vidjeti ćete da među svim 
mitovima koje su iznalazili nijedan nije došao do toga da zamisli Boga 
toliko zaljubljena u ljude kao što je to uistinu naš pravi Bog. Postao je 
naš vječni prijatelj kako bi pokazao svoju ljubav klanjaocima i obo- 
patio ih milošću, učinio je veliko čudo ljubavi ostajući skriven dan i 
noć u našim Svetohraništima i pokazao je da ne želi niti za časak odvo- 
jiti se od nas. Čudesima svojim spomen ostavi (Ps 111, 4). 

Slatki moj Isuse, htio si učiniti najveće od tvojih čuda kako bi udo- 

voljio svojoj gorućoj želji da budeš uvijek blizu nas? Zašto se ljudi 
udaljuju od tvoje prisutnosti? Kako mogu živjeti toliko vremena 
daleko od Tebe ili Te rijetko pohađati? Kako je moguće da ako se zaus- 
tave četvrt sata pred tobom toliko se dosađuju kao da se radi o stol- 
jeću? O strpljenje mog Isusa, kako si veliko! Da, razumjem Te moj 
Gospodine, tvoje strpljenje je veliko jer je velika tvoja ljubav prema 
ljudima i ona Te primorava da se trajno zadržavaš među tolikim neza- 
hvalnicima. 

Bože moj, jer si beskrajan u savršenstvima, beskrajan si i u ljubavi, 
ne dopusti da ja ubuduće budem kao ti nezahvalnici jer sam takav bio 
u prošlosti. Udjeli mi tvoju ljubav srazmjemu tvojim zaslugama i 
mojoj obavezi. I ja sam se prije dosađivao u tvojoj prisutnosti jer Te 
nisam ljubio, ili sam Te premalo ljubio, ali s tvojom milošću ljubiti ću 
više, neću se dosađivati u podnožju tvoje euharistijske prisutnosti ni 
danju ni noću. Vječni Oče, prikazujem ti tvoga Sina, primi ga i po nje- 
govim zaslugama daj mi goruću i nježnu ljubav prema Presvetom 
Sakramentu, da budem uvijek usmjeren prema nekoj Crkvi gdje se On 
nalazi, te da sa čežnjom mislim o trenutku kada ću ga pohoditi i klan- 
jati mu se. Kratki zaziv: Bože moj, Isusu za ljubav, udijeli mi veliku 
ljubav prema Presvetom Sakramentu. 


Molitva za dukovnu pričest str. 12 


Pohod Mariji: Marija je toranj Davidov o kojemu Duh Sveti gov- 
ori u Pjesmi nad pjesmama: Kao kula Davidova za obranu sagrađe- 
na, tisuću štitova visi o njoj, sve oklopi junački (Pj 4,4). Jedan toranj 
je sagrađen s tisući utvrda, opremljen s tisući obrana u korist onima 
koji se Mariji utječu. Gospo, Ti si "najjača obrana za one koji su u 
bitci" kako to govori sv. Ignacije mučenik. Najdraža moja Gospo, 
koliko me neprestano napadaju moji neprijatelji kako bi mi ukrali 
milost Božju i tvoju zaštitu! Ali Ti si moja utvrda. Ti ne odbijaš boriti 
se za one koji u Tebe stavljaju svoje povjerenje. Sv. Efrem te naziva: 
Zaštitnica onih koji imaju povjerenja u nju. Ti me, dakle, obrani i bori 
se za mene koji se Tebi povjeravam i ufam se u Tebe. Kratki zaziv: 
Marijo, tvoje ime je moja obrana. 

Molitva Mariji na kraju pohoda str. 16 
28. Pohod: Očev dar 


Molitva Presvetom Sakramentu na početku pohoda str. 11 


Razmatranje: Sv. Pavao kaže da moramo biti sigurni da nam Bog 
neće uskratiti svako dobro jer nam je dao svoga Sina: Kako nam s 
njime neće dati i svako dobro? (Rim 8,32). Znamo da sve što posjedu- 
je Vječni Otac je dao Sinu (usp. Iv 13,3). Zahvalimo dakle, dobrotu, 
milosrđe i velikodušnost našeg zaljubljenog Boga koji je nas htio obo- 
patiti svakim dobrom i svakom milošću dajući nam Isusa u Presvetom 
Sakramentu. U njemu ste obogaćeni svim darovima _... nijedan dar 
milosti vam ne nedostaje (IKor 1,5:7). Spasitelj svijeta, Riječ tijelom 
postala, dakle, ako te želim mogu misliti da si Ti sav moj a u isto vri- 
jeme mogu reći da sam ja sav tvoj. Dobro znam da me Ti želiš! 
Gospodine moj, ne dopusti da se ostvari skandal i nezahvalnost da ne 
budem tvoj kada me već Ti sam želiš. Ako se to dogodilo u prošlosti 
neka ne bude u budućnosti. Danas se odlučno Tebi predajem, posveću- 
jem Ti svoj život, volju, misli, djela, trpljenja u vremenu i vječnosti. 
Evo me, sav sam tvoj kao žrtva Tebi prikazan, udaljujem se od stvoren- 
ja i Tebi se darujem. Sažeži me plamenovima tvoje božanske ljubavi. 
Ne želim dijeliti moje srce stvorenjima. 

Znakovi ljubavi koje si mi iskazivao kada Te nisam ljubio potiču me 
nadati se da me sada sigurno prihvaćaš kad Te ljubim i kad se Tebi iz 
ljubavi predajem. Vječni Oče, danas Ti prikazujem sve kreposti, čine i 
osjećaje Srca tvoga Sina dragog Isusa. Primi ih i po njegovim zasluga- 
ma koje su moje jer mi ih je On dao udijeli mi milost za koju te Isus 
moli. Zahvaljujem Ti za milosrđe koje si mi toliko puta iskazao upra- 
vo po Isusovim zaslugama i njima nadoknađujem za dugove mojih gri- 
jeha koje sam učinio i nadam se da ćeš mi oprostiti, udijeliti svaku 
milost, ustrajnost, Raj i iznad svega beskrajni dar tvoje čiste ljubavi. 
Uviđam da svemu postavljam prepreke, ali i to Ti ispravi. Molim Te 
zbog Isusove ljubavi koji je obećao: Ako što zamolite Oca u moje ime 

dat će vam (Iv 16.23). 

Ne možeš me, dakle, odbiti kada Te molim. Gospodine želim Te lju- 
biti, Tebi se potpuno predati i ne biti više nezahvalna kao do sada. 
Pogledaj na mene i usliši me, daj da ovo bude dan mog potpunog 
obraćenja i da nikad više ne prestanem ljubiti Te. Ljubim Te Bože moj, 
ljubim Te beskrajna dobroto, ljubim Te ljubavi, Raju moj, dobro moje, 
živote i sve moje. Kratki zaziv: Isuse moj, sve moje, Ti me ljubiš a ja 
Tebe želim. 


Molitva za duhovnu pričest str. 12 


Pohod Mariji: Moja slatka i presveta Majko Marijo kad se sjetim 
Tebi se uteći i molit za pomoć kako osjećam da sam potpomognut u 
poteškoćama, utješen u trpljenima i napastima. O sveci, imate pravo 
kada zovete moju Gospu "Luko progonjenih" kao što to čini sv. Efrem, 
"Utjeho naših bijeda" kao što to kaže sv. Bonaventura ili "Odmore od 
naših suza" kako nastavlja sv. German. Marijo, Ti me utješi! Vidim da 
sam prepun grijeha, okružen neprijateljima, bez kreposti i hladan u 
ljubavi prema Tebi i Bogu. Utješi me, utješi me! Neka se utjeha ostvari 
tako da započnem novi život koji je uistinu po volji tvojoj i tvoga Sina. 
Kratki zaziv: Promijeni me Marijo majko moja, obrati me, Ti to možeš 
učiniti! 

Molitva Mariji na kraju pokoda str. 16 

29. Pohod: Isus kuca na naše srce da bi u njega ušao 

Molitva Presvetom Sakramentu na početku pohoda str. 11 

Razmatranje: Stojim na vratima i kucam (Otk 3,20). Pastiru koji 
toliko ljubiš i koji se nisi zadovoljio da umreš na oltaru Križa iz ljubavi 
prema svojim ovcama htio si sakriti se u Božanskom Sakramentu u 
Svetohraništima naših Crkava, kako bi bio uvijek blizu i kucao na naša 
srca. O kad bi ja znao kušati tvoju blizinu kako je to činila sveta 
zaručnica u Pjesmi nad pjesmama koja kaže: Bila sam željna hlada 

njezina i sjedoh (Pj 2,3). Da te istinski ljubim ljupki moj Isuse u 
Euharistiji ne bi se želio udaljiti od tvojih Svetohraništa dan i noć, 
zaustavio bi se pred tvojim Veličanstvom skrivenim pod svetim pri- 
likama, i tu bi pronašao božanske slasti i sreću koju kušaju duše u Tebe 
Sebi me privuci (Pj 1,4). Molim Te privuci me mirisima tvoje lje- 
pote i beskrajne ljubavi koju pokazuješ u Presvetom Otajstvu. Tada ću 
moj Gospodine ostaviti stvorenja, sve zemaljske radosti i trčati Tebi u 
Svetoj Prisutnosti pod prilikama kruha i vina. Kao mladice masline 
oko stola tvojega (Ps 128,3). Koliko plodova svetih kreposti prikazu- 
ju Bogu, kao mladice masline, sretne duše koje se s ljubavlju 
zadržavaju pred Svetohraništima. A ja, moj Isuse, stidim se stupiti 
preda Te jer sam potpuno lišen kreposti. Ti si naredio da tko dođe pred 
oltar častiti Te ne dolazi bez da Ti prikaže neki dar: Neka nitko preda 
me ne stupa praznih ruku (Izl 34, 20). Što, dakle mogu učiniti? Ne 
dolaziti više predate se i ne pohoditi Te? A ne, to Ti ne želiš. Doći ću 
siromašan kakav jesam, a Ti me opremi darovima kojim želiš. Sada 
shvaćam da si ostao u ovom Sakramentu ne samo kako bi nagradio 
zaljubljene u Tebe nego i da bi obdario siromahe tvojim dobrima. 
Počni danas kralju moga Srca, istinski ljubitelju ljudi, Pastiru 
zaljubljen u svoje ovce, klanjam Ti se i danas pristupam prijestolju 
tvoje ljubavi. Nemam Ti što drugo prikazati, prikazujem Ti svoje 
bijedno srce da bude potpuno posvećeno tvojoj ljubavi i tvojoj volji. 
Tim srcem mogu i želim Te ljubiti. Privuci ga i veži uz tvoju volju tako 
da od danas mogu s radošću ponoviti iste riječi tvog ljubljenog učeni- 
ka, kad je tvrdio da je vezan lancima tvoje ljubavi: Ja Pavao, zatočenik 
Kristov (Ef 3.1). Dragi moj Gospodine, sjedini me _sa sobom tako da 
mognem jednog dana odreći se svega što pripada ovome svijetu, odreći 
se i moje osobe kako bi samo Tebe prihvatio i ljubio. Ljubim Te moj 
euharistijski Gospodine, Tebi se privijam. Daj da Te nađem, da Te lju- 
bim i ne udaljuj se. od mene nikada više. Kratki zaziv: Moj Isuse, 
samo Ti si dovoljan! 


Molitva za duhovnu pričest str. 12 

Pohod Mariji: Sv.Bernard Mariju naziva: Kraljevski put Spasiteljev, 
jer on smatra da je Ona siguran put za doći do Spasitelja. Slatka 
Kraljice, ako je istina što govori svetac, da Ti vodiš naše duše Bogu, 
Gospo ne čekaj da ja idem prema Bogu nego me Ti nosi na svojim 
rukama. Nosi me, nosi me, a ako se opirem na silu me nosi. Slatkim 
privlačnostima tvoje ljubavi prisili koliko više možeš moju buntovnu 
volju da ostavi stvorenja i traži samo Boga i njegovu svetu volju. 
Pokaži u Raju koliko si moćna. Daj da spoznaju poslije tolikih čuda 
tvoga milosrđa, i ovo tvoje čudo privlačeći Bogu onoga koji se bio 
udaljio. Kratki zaziv: O Marijo, Ti me možeš posvetiti, od Tebe se 
tome nadam! 


Molitva Mariji na kraju pohoda str. 16 


30. Pohod: Isus skriva svoje Božanstvo kako bi nas potakao na 
povjerenje 


Molitva Presvetom Sakramentu na početku pohoda str. 11 


Razmatranje: Zašto mi skrivaš lice svoje (Jb 13,24). Job se bojao 
jer je Bog skrivao svoje lice, ali razumjeti zašto Isus Krist skriva svoju 
uzvišenost u Presvetom Sakramentu nije povodom za strah nego za 
povećati naše povjerenje i ljubav, jer se On skriva pod prilikama kruha 
baš da bi nas potakao na veće povjerenje i pokazao svoju ljubav kako 
to tvrdi Novarino. Tko bi imao hrabrosti približiti mu se s povjerenjem 
i iskazati mu svoje želje da se Kralj Nebeski pokaže u Svetohraništu u 
sjaju svoje slave? Isuse moj, koje li je iznašašće ljubavi Presveti 
Oltarski Sakrament, gdje se skrivaš kako bi Te ljubili i našli oni koji to 
žele. Prorok je imao pravo kad je poticao ljude da govore i viču svemu 
svijetu kako bi svi spoznali do čega sve dolaze iznašašća ljubavi prema 
ljudima našeg dobrog Boga. Objavljujte narodima čudesa njegova (Iz 
12,4). 

Srce zaljubljeno mog Isusa, dostojno da posjeduješ srca svih stvoren- 
ja, Srce koje ižarava plamenove čiste ljubavi, plamnu koji sažižeš 
sažeži me i daj mi novi život ljubavi, milosti, potpuno me s tobom sje- 

dini tako da se više od Tebe ne odvajam. Srce otvoreno kako bi bilo 
utočište dušama primi me. Srce probodeno na križu, ožalošćeno gri- 
jesima svijeta, daj mi istinsko pokajanje za moje grijehe. Znam da me 
živo želiš privući sebi jer u Presvetom Sakramentu imaš iste osjećaje 
ljubavi prema meni koje si imao na Kalvariji. Pa je li moguće da se ja 
još opirem predanju tvojoj ljubavi i tvojoj želji? 

Ljubljeni moj Isuse, po tvojim zaslugama sjedini me, poveži i privu- 
ci svome Srcu. Danas s tvojom milošću odlučujem da ću Ti ugađati u 
svemu oslobađajući se svojih sklonosti, protivljenja, ugodnosti i veza 
koje me sprječavaju da budem potpuno po tvoj volji. Moj Gospodine, 
daj da provedem u djelo ove odluke tako da od danas svi moji čini, 
osjećaji i ljubavi buđu sjedinjeni s tvojom željom. Ljubavi Božja, iza- 
pnaj iz moga srca sve druge ljubavi. Marijo, nado moja, Ti koja sve 
možeš kod Boga, isprosi mi milost da budem vjerni sluga čiste ljubavi 
prema Isusu sve do smrti. Amen, amen. Tome se nadam, tako neka 
bude u vremenu i vječnosti, amen. Kratki zaziv: Tko će nas rastaviti od 
ljubavi Kristove? 


Molitva za duhovnu pričest str. 12 


Pohod Mariji: Sv. Bernard tvrdi da Marijina ljubav prema nama ne 
može biti ni veća ni moćnija od one kojom nas sada ona ljubi. Gospa 
uvijek obiluje svojom nježnošću kad nas sažaljeva i svojom moću kad 
nam pomaže. Najčišća moja moćna Kraljice prebogata samilošću želiš 
i možeš svakome isprositi spasenje. Od danas i zauvijek ću te moliti 
riječima pobožnog Blosia: "Gospe zaštiti me u borbi, daj mi jakosti 
kad se kolebam". Majko Presveta pomozi mi uvijek u ovoj velikoj 
bitci protiv pakla, a kada primijetiš da klecam i da malo nedostaje da 
padnem, brzo mi pruži svoju ruku i moćno podrži. O Bože, koliko ću 
napasti još morati pobijediti prije smrti! Marijo, Majko moja, ufanje 
moje, jakosti moja, ne dopusti da izgubim Božju milost, a sa svoje 
strane odlučujem da ću se uvijek Tebi utjecati u svim napastima 
moleći. Kratki zaziv: Pomozi mi, Marijo, pomozi mi. 


Molitva Mariji na kraju pohoda str. 16 

31. Pohod: Isus se prikazuje Ocu za nas 
Molitva Presvetom Sakramentu na početku pohoda str. 11 


Razmatranje: Kako je bilo lijepo vidjeti našeg slatkog Otkupitelja 
onog dana, kad je umoran od puta vedro i ljubazno sjedio pored zden- 
ca čekajući Samarijanku kako bi je obratio i spasio. /sus umoran od 
puta sjedio je na zdencu (Iv 4,6). Izgleda da se to i danas ponavlja. On 
se cjeli dan blago zadržava s nama. Sišao je s Nebesa i došao u naša 
Svetohraništa kao na izvore milosti, te čeka i poziva duše da se druže 
s njime barem neko vrijeme sa željom da ih dovede do savršene 
ljubavi. Iz svih Svetohraništa gdje je Isus prisutan izgleda kao da nam 
govori: "Ljudi zašto bježite od moje prisutnosti? Zašto ne dođete blizu 
mene koji vas toliko ljubim i za vaše dobro ostajem u tako poniznom 
stanju? Čega se bojite? Nisam tu da bi vas osudio, sakrio sam se u 
Presvetom Sakramentu ljubavi samo da bi vam činio dobro i spasio 
one koji se meni utječu: Nisam došao da sudim svijetu, nego da se svi- 
jet spasi po meni (lv 12, 47). 

Shvatimo kako je Isus Krist u Nebu uvijek živ da zagovara za nas 
(Hb 7,25), tako u Presvetom Sakramentu je kako bi nas trajno dan i noć 
odriješivao, kao naš milosrdni zagovomik prikazuje se kao žrtva 
Vječnom Ocu da bi nam isprosio milosrđe i bezbrojne milosti. Zbog 
toga pobožni Kempenac je govorio da se trebamo obraćati Isusu u 
Euharistiji bez straha od kazni i bez ustručavanja na isti način kako se 
razgovara među prijateljima, ili osobama koje se vole. Moj Kralju i 
skriveni Gospodine jer dopuštaš pusti da Ti otvorim moje srce i s pov- 
jerenjem Ti kažem: "Moj Isuse, zaljubljeni u duše dobro znam kako Te 
ljudi vrijeđaju. Ti ih ljubiš, a oni Tebe ne ljube, činiš dobro a oni Te 
preziru, želiš da čuju tvoj glas a ne slušaju Te, nudiš im svoje milosti 
a odbijaju ih. Isuse moj, istma je da sam i ja nekad tako postupao kao 
ti nezahvalnici i tako Te vrijeđao? O Bože istina je, ali sam se promje- 
nio i nadoknadio za sve uvrede koje sam Ti nanio. U životu koji mi 
preostaje odlučujem da ću činiti što mogu da vršim tvoju volju i Tebi 
udovoljavam. 

Gospodine, daj da shvatim što želiš od mene, jer želim to učiniti bez 
prigovora. Po svetoj poslušnosti daj da to shvatim a nadam se da ću 
moći i ostvariti što tražiš. Bože moj, čvrsto ti obećavam da od danas 
neću propuštati činiti ono što mislim da je tvoja volja, pa ako bi zbog 
toga morao i sve izgubiti; rodbinu, prijatelje, dobar glas, zdravlje pa 
čak i život. Da svega se odričem da Tebe proslavim. O Bože moje 
duše, sretnog li gubitka kad se zbog Tebe gubi i sve žrtvuje kako bi se 
zadovoljilo tvome Srcu. Najviše ljubljeno Dobro, ljubim Te i sjedinju- 
jem moje malo srce srcima svih Serafina, Srcima Marije i Isusa. 
Ljubim Te cijelim bićem, želim samo Tebe ljubiti zauvijek. Kratki 
zaziv: Bože moj, tvoj sam i Ti si moj. 


Molitva za duhovnu pričest str. 12 


Pohod Mariji: Bi. Amedej kaže da naša najljepša Kraljica Marija 
je uvijek u Božjoj prisutnosti kao naša Zagovomica i prikazuje svoje 
moćne molitve Bogu jer vidi naše bijede i opasnosti koje nas okružuju, 
te s majčinskom ljubavlju nam se smiluje i pomaže nas. Moja 
Odvjetnice i najdraža Majko vidiš bijede moje duše, opasnosti koje su 
preda mnom i moliš za mene. Moli, moli, ne prestani nikada moliti dok 
me ne vidiš spašena kako Ti zahvaljujem u Nebu. "Poslije tvoga Sina 
Ti si moje spasenje". Kaže pobožni Blosio sigurno spasenje onima koji 
si Ti vjerni. Danas Te molim za milost da budem tvoj vjerni rob sve do 
smrti, da bi nakon smrti došao blagoslivljati Te u Nebu siguran da se 
neću više nikada u vječnosti odvojiti od tvojih svetih nogu. Kratki 
zaziv: O Marijo, Majko moja daj da uvijek budem tvoj. 


Molitva Mariji na kraju pohoda str. 16 

DODATAK 


Molitva svete Krunice pred izloženim Presvetim Oltarskim 
Sakramentom: Preporuka Crkvenog učiteljstva 


Priredio i preveo p. Miljenko Sušec - s.m.m. - misionar monfor- 
tanac 


Sa mnogih strana, pa i od svećenika, redovnika i redovnica čuju se 
razne kritike na račun stoljetne tradicije u Katoličkoj Crkvi da se pred 
izloženim Presvetim Oltarskim Sakramentom mole otajstva Marijine 
Krunice. U našem hrvatskom narodu dovoljno se prisjetiti bl. Alojzija 
Stepinca koji je često pohodio samostane i skupa sa redovnicima i 
redovnicama pred izloženim Presvetim Sakramentom molio sva tri ota- 
jstva Gospine Krunice. Dosta bi bilo o tome čuti samo lijepa svje- 
dočanstva Sestara karmelićanki iz Brezovice. Oni koji kritiziraju ovu 
pobožnu praksu pozivaju se na naučiteljstvo Crkve govoreći da postk- 
oncilski crkveni dokumenti brane ili barem dopuštaju, ali ne pre- 
poručuju molitvu Krunice tijekom klanjanja. Crkveno učiteljstvo gov- 
ori upravo obrnuto, stoga donosimo prijevod citata zadnjeg dokumen- 
ta koji o tome jasno govori. 


Egharistijsko klanjanj 


Klanjanje pred Presvetim Sakramentom je posebno rašireni izraz 
Euharistijskog štovanja na koji Crkva živo potiče i pastire i vjernike. 
Njegov prvotni oblik seže u klanjanje koje na Veliki Četvrtak slijedi 
nakon Mise Večere Gospodnje i odlaganja Svetog Otajstva. Klanjanje 
duboko izražava postojeću vezu između slavljenja spomen čina žrtve 
Gospodnje i njegove trajne prisutnosti pod posvećenim Prilikama. 
Čuvanje posvećenih Prilika, motivirano potrebom da se može u 
svakom trenutku njima raspolagati za davanje Popudbine bolesnicima, 
potaklo je u vjernicima pohvalnu naviku okupljanja pred 
Svetohraništem, kako bi se klanjali Kristu u Presvetom Sakramentu. 

Uistinu "vjera u stvamu prisutnost Gospodina naravno vodi do izvan- 
jskog i javnog očitovanja te iste vjere ... Pobožnost, dakle, koja potiče 
vjernike da se poklone pred svetom Euharistijom, privlači ih da dublje 
sudjeluju u Pashalnom Otajstvu, te da odgovore sa zahvalnošću na dar 
Onome koji svojom ljudskom naravi neprestano ulijeva božanski život 
u udove svoga Tijela. Zadržavajući se kod Krista Gospodina, vjernici 
uživaju njegovu najdublju prisnost i pred njime otvaraju svoje srce za 
sebe i sve svoje drage, te mole za mir i spasenje svijeta. Prikazuju sav 
svoj život s Kristom Ocu u Duhu Svetome, te iz te divne razmjene crpe 
povećanje vjere, nade i ljubavi. Tako jačaju prava nutarnja 
raspoloženja za slavljenje, s prikladnom pobožnošću, spomen čin 
Gospodnji i često primanje onog Kruha kojeg nam je dao Otac". 
(Kongregacija za obrede Eucaristicum misteri br. 49-50) 

Klanjanje pred Presvetim Oltarskim Sakramentom, u kojem se 
sažimaju liturgijski oblici i izrazi pučke pobožnosti i čije granice nije 
lako čisto razlučiti, može se obavljati na više načina. Jednostavnim 
pohodom Presvetom Sakramentu koji se nalazi u Svetohraništu: kratki 
susret s Kristom koji potiče vjera u njegovu prisutnost i karakterizira 
molitva u šutnji. Duže ili kraće klanjanje pred izloženim Presvetim 
Sakramentom prema liturgijskim normama, u pokaznici ili piksidi. 
Takozvano trajno klanjanje i Četrdesetsatno, u kome sudjeluje cijela 
redovnička zajednica, ili euharistijska udruga, ili župa, daje priliku za 
brojne izraze euharistijske pobožnosti. 

Za ove trenutke klanjanja treba pomoći vjernicima da se služe 
Svetim Pismom koje je najvažnija knjiga molitve, da koriste prikladne 
pjesme i molitve, da upoznaju neke jednostavne oblike molitve 
Časoslova, da slijede ritam liturgijske godine, da se zadržavaju u 
molitvi šutnje. Na taj način oni polagano shvaćaju da se za vrijeme 
Klanjanja ne trebaju vršiti druge pobožne prakse u čast Djevice Marije 
i Svetaca. Ipak, zbog uske povezanosti Marije i Krista, molitva Svete 
Krunice, razmatrajući u njoj otajstva Utjelovljenja i Otkupljenja, bi 
mogla pomoći dati klanjanju duboko kristološko usmjerenje. 


Izvadak iz Directtorio su pieta popolare c liturgia, (Direktorij o 
pučkoj pobožnosti i liturgiji) kojega je izdala Kongregacija za 

Bogoštovlje i disciplinu Sakramenta, Vatikan 2002, str. 137-139.) 

Iz navedenog citata jasno se vidi da molitva Krunice pred izloženim 
Presvetim Oltarskim Sakramentom ne samo da nije zabranjena, ili da 
je dopuštena ali se ne preporuča, nego je izričito preporučena od 
strane Crkvenog naučiteljstva. 

MALI PUT br. 5 - Strah Božji, početak mudrosti!.................. 10,00 kn 
MALI PUT br. 6 - Karmelski škapular........_.....-.eoo_eooanonananona 10,00 kn 
MALI PUT br. 7 - Pobožnost Presvetim Ranama Isusovim... 10,00 kn 
MALI PUT br. 8 - Radost žrtve iz ljubavi.................--.--<-<<-.-. 10,00 kn 


MALI PUT br. 9 - Isuse, Marijo, ja Vas ljubim spasite duše ..10,00 kn 


GLAS IZ ČISTILIŠTA br. 1 - S. Marija od križa.................... 10,00 kn 
GLAS IZ ČISTILIŠTA br. 2 - Marija Ana Lindmayer............. 10,00 kn 
GLAS IZ ČISTILIŠTA br. 3 - Marija Simma................-..--..-— 10,00 kn 


GLAS IZ ČISTILIŠTA br. 4 - Izvještaj iz Čistilišta - I dio....... 10,00 kn 
GLAS IZ ČISTILIŠTA br. 5 - Izvještaj iz Čistilišta - 1 dio ....10.00 kn 
GLAS IZ ČISTILIŠTA br. 6 - Sv. Katarina Đenovska - 

Rasprava o Čistilištu................ 10,00 kn 


LJUBAV I ŽRTVA br. 1 - Nasljeduj srcem Srce Isusovo....... 10,00 kn 
LJUBAV I ŽRTVA br. 2 - S. Marija Klara od Presvete 
Euharistije - Klarisa....................... 10.00 kn 
LJUBAV I ŽRTVA br. 3 - Umijeće kako se u duhovnome 
životu okoristiti vlastitim pogreškama 
(po nauku sv. Franje Saleškog)...... 10.00 kn 
LJUBAV I ŽRTVA br. 4 - Razmatranja o Muci Isusovoj 
(sv. Alfons Marija Liguori)........... 10,00 kn 
LJUBAV I ŽRTVA br. 5 - ...I obnovit ćeš lice Zemlje 
(Majka Tereza i Frank Duff)......... 10,00 kn 
LJUBAV I ŽRTVA br. 6 - Pobožnost Duhu Svetomu............. 10,00 kn 
LJUBAV I ŽRTVA br. 7 - Sv. Leopold Bogdan Mandić......... 10,00 kn 
LJUBAV [ ŽRTVA br. 8 - Sveta Krunica u riječi i slici.......... 10,00 kn 


LJUBAV I ŽRTVA br. 9 - Molitve sv. Brigite (7 molitava sv. Brigite, 
15 molitava sv. Brigite, Pobožnost sv. Brigite 


na čast sedam Marijinih žalosti)........ 10,00 kn 
LJUBAV I ŽRTVA br. 10 - Vi možete spasiti svijet 
(Marija Graf).......-...-..-oeeeaaeenaenana 10.00 kn 
LJUBAV 1 ŽRTVA br. 11 - Križni put u riječi i slici............... 10,00 kn 
LJUBAV I ŽRTVA br. 12 - Najljepše molitve svetaca 
Manji mie aalge 10,00 kn 


LJUBAV [ ŽRTVA br. 13 - Pobožnost Božićnom otajstvu, 
Djetetu Isusu i Svetoj Obitelji .... 10,00 kn 
LJUBAV I ŽRTVA br. 14 - Sveta Krunica i sveci ................... 10,00 kn 


MONFORTSKA DUHOVNOST br. 1 
- Marijina tajna ili ropstvo ljubavi.............. oat 10,00 kn 
MONFORTSKA DUHOVNOST br. 2 


- Rasprava o pravoj pobožnosti prema 


Presvetoj Djevici Mariji........ ona naa aaa nana 10,00 kn 
MONFORTSKA DUHOVNOST br. 3 
- Ljubav vječne Mudrosti... ananas nana 10,00 kn 
MONFORTSKA DUHOVNOST br. 4 
- Čudesna tajna svete krunice za obratiti se i spasiti............... 10,00 kn 
MONFORTSKA DUHOVNOST br. 5 i 6 
- Pismo prijateljima Križa i Goruća MolitVa.............-..-.--<-.<-<. 10,00 kn 
MONTFORTSKA DUHOVNOST br. 7 
- Život sv. Ljudevita M. G. Montfortskog.........-....-oaeoneeoaaenacau 20,00 kn 


PUT DUHOVNOG SAVRŠENSTVA br. 1 


S NAZARETSKOM OBITELJI br. 1 
- Ako ponovno ne postanete kao mala djeca........ ooo eoooncooo 10,00 kn 


SEDAM SVETIH SAKRAMENATA - Sveta Pričest.............. 10,00 kn 
SEDAM SVETIH SAKRAMENATA - Sveta Potvrda............. 10,00 kn 
SEDAM SVETIH SAKRAMENATA - Krštenje.........-.--..--ae00. 10,00 kn 


EUHARISTIJSKI BISERI br. 1 


- Pobožnost Presvetom Oitarskom Sakramentu..............-....e-. 10,00 kn 
EUHARISTIJSKI BISERI br. 2 
- Od Euharistije k Presvetom Trojstvu ....... ananasa nan onancao 10.00 kn 


MISTIČNA SVJEDOČANSTVA br. I 
- Svećenik na Božjem SUđU......... nona nona nona onnnono 10,00 kn 
MISTIČNA SVJEDOČANSTVA br. 2 
- Verdi Garandieu - odbačeni svećenik upozorava na Pakao... 10,00 kn 


“Žena i Majka svih naroda? .........00..0annennannennanannaanacanaananaaaananna 10,00 kn 
“Klanjanja Milosrdnom ISUSU" ...........00000 aaa nanosa ninaa 10.00 kn 
“Moj anđe0".... ao sai ota ina sina sia to daošača in sosaaasnnaaačeučniciaa čini 10.00 kn 
“Tajna kuće Dr: :4. 0 eo sot tač čonk odio šanadaa odati cao 10,00 kn 
“Vodič u dvojbama duhovnog života"......_.._.----oe-ooocecaeceeee. 24,00 kn 
“Poruka Jeruzalemske klarise"... ananasa naatnnao 24.00 kn 
“Isus govori jednoj duši - Nebeska poruka ljubavi"................ 32,00 kn 


“Čovječanstvo na pragu svoga oslobođenja" ...........0eenoennananane 40.00 kn 


OBAVIJEST svim molitvenim zajednicama, župnim i obiteljskim 
cenakulima, vjemim Marijinim štovateljima: 
- u našem Centru možete nabaviti originalne kipove Blažene Djevice 
Marije Fatimske (uvoz iz Portugala) - kip 50 cm ili kip sa putujućim 
ormarićem i popratnim sadržajem. 


